sagorsarker/bangla-wikipedia huggingface dataset:
ফাতিমা মারুয়ান

ফাতিমা মারুয়ান, আরোও ফাতেমা মারুয়েন, (জন্ম ১৯৫২) হচ্ছেন একজন একটি মরোক্কান চিকিৎসক, ব্যবসায়িক নির্বাহী এবং রাজনীতিবিদ। ২০০২ থেকে ২০০৫ পর্যন্ত, তিনি কাসাব্লাংকার ইববে রোচড বিশ্ববিদ্যালয় হাসপাতালের এন্ডোক্রিনলজি ও বিপাকীয় রোগের প্রধান চিকিৎসক ছিলেন। আরো সম্প্রতি, প্রধানমন্ত্রী আব্দেলিল্লাহ বেনকিরেন-এর অধীনে অক্টোবর ২০১৩ থেকে এপ্রিল ২০১৭ পর্যন্ত তিনি ন্যাশনাল র্যালি অফ ইন্ডিপেনডেন্ট-এর সদস্য হিসেবে কারুশিল্প ও সামাজিক অর্থনীতি বিষয়ক মন্ত্রী নিযুক্ত হন।
ফাতিমা ১৯৫২ সালে কাসাব্ল্যাংকা এর পূর্বে অবস্থিত বেন্সলিমানে-এ জন্মগ্রহণ করেন। ফাতিমা মারুয়ান লিওন বিশ্ববিদ্যালয়ে মেডিসিনে অধ্যয়ন করেন। তিনি কাসাব্লাংকা বিশ্ববিদ্যালয়ের মেডিসিন ও ফার্মেসি বিভাগের অধ্যাপক এবং গবেষক হন। তিনি এন্ডোক্রিনিলজি এবং পুষ্টি ঘাটতি জনিত রোগের বিশেষজ্ঞ, তিনি কাসাব্লাংকা ইবনে রোচড হাসপাতালের এন্ডোক্রিনিলজি বিভাগ, ডায়াবেটোলজি এবং পুষ্টি বিভাগের নেতৃত্ব দেন। মারুয়ান মরক্কোর ডায়াবেটিস নিমূর্ল কমিশনের সদস্য। তিনি মরক্কো সোসাইটি অফ এন্ডোক্রিনিলজি, ডায়াবেটিস এবং পুষ্টি -এর প্রধান হন। ফাতিমা মারুয়ান বেশ কয়েকটি বৈজ্ঞানিক প্রকাশনায় অবদান রেখেছেন।
রাজনৈতিক ক্ষেত্রে, ন্যাশনাল র্যালি অফ ইন্ডিপেনডেন্ট এর সদস্য হিসাবে, তিনি স্বাস্থ্য ও শিক্ষা পরিকল্পনা উন্নয়নে অংশ নেন। ২০১৩ থেকে ২০১৭ পর্যন্ত তিনি কারুশিল্প ও সামাজিক অর্থনীতি মন্ত্রী হিসেবে দায়িত্ব পালন করেন।
মারুয়ান এছাড়াও কাসাব্লাংকা শিকাগো সিস্টার সিটি এসোসিয়েশনের বোর্ড সদস্য। তিনি ত্রিভাষিক, আরবি, ফরাসি এবং ইংরেজিতে কথা বলেন। সান্তে এস.এ.এস এর গন্তব্যস্থলের বৈজ্ঞানিক বোর্ডের সদস্য, তিনি কাসাব্লাংকার ক্যালিফোর্নিয়া কার্ডিওলজি ক্লিনিকের জন্যও কাজ করেছেন।
ফাতেমা মারুয়ান বিবাহিত এবং তার দুই সন্তান রয়েছে।
রেহানা সুলতান

রেহানা সুলতান (জন্ম: ১৯ নভেম্বর ১৯৫০) হলেন একজন ভারতীয় চলচ্চিত্র অভিনেত্রী। পুনের ভারতীয় চলচ্চিত্র ও দূরদর্শন সংস্থান থেকে স্নাতক সম্পন্ন করার পর "দস্তক" (১৯৭০) চলচ্চিত্রে অভিনয়ের মধ্য দিয়ে তার বলিউডে অভিষেক ঘটে। উক্ত কাজের জন্য তিনি শ্রেষ্ঠ অভিনেত্রী বিভাগে জাতীয় চলচ্চিত্র পুরস্কার অর্জন করেন। "চেতনা" (১৯৭০) চলচ্চিত্রে তিনি একটি যৌন আবেদনময়ী বলিষ্ট চরিত্রে অভিনয় করেন। এত সম্ভাবনাময় শুরুর পরও একই ধারার চলচ্চিত্র ও চরিত্র নির্বাচনের কারণে তার চলচ্চিত্র কর্মজীবনের সমাপ্তি ঘটে।
রেহানা সুলতান ১৯৫০ সালের ১৯শে নভেম্বর এলাহাবাদে এক বাহাই পরিবারে জন্মগ্রহণ করেন। তিনি ১৯৬৭ সালে হাই স্কুলের পড়াশোনা সম্পন্ন করেন এবং একই বছর পুনের ভারতীয় চলচ্চিত্র ও দূরদর্শন সংস্থানে (এফটিআইআই) অধ্যয়নের সুযোগ পান। এফটিআইআইয়ের স্নাতক কোর্সে তিনি বিশ্বনাথ আয়েঙ্গারের ডিপ্লোমা চলচ্চিত্র "শাদি কি পেহলি সালগিরাহ" চলচ্চিত্রে যৌন আবেদনময়ী চরিত্রে অভিনয় করেন।
পরিচালক রাজিন্দর সিং বেদী ভারতীয় চলচ্চিত্র ও দূরদর্শন সংস্থানে রেহানা অভিনীত স্বল্পদৈর্ঘ্য চলচ্চিত্রটি দেখার পর তাকে পূর্ণদৈর্ঘ্য চলচ্চিত্রে কাজ করার প্রস্তাব দেন। রেহানা ১৯৭০ সালে বেদী পরিচালিত "দস্তক" চলচ্চিত্রের মাধ্যমে বলিউডে আবির্ভূত হন। তিনি এফটিআইআই থেকে আগত প্রথম ব্যক্তি, যিনি চলচ্চিত্রে প্রধান ভূমিকায় অভিনয় করেন। এই ছবিতে একজন নিঃসঙ্গ গৃহিণীর ভূমিকায় অভিনয় করে তিনি শ্রেষ্ঠ অভিনেত্রী বিভাগে জাতীয় চলচ্চিত্র পুরস্কার অর্জন করেন। একই বছর তিনি বি. আর. ইশারা পরিচালিত "চেতনা" (১৯৭০) চলচ্চিত্রে তিনি একজন যৌনকর্মীর চরিত্রে অভিনয় করেন। তার এই কাজ হিন্দি চলচ্চিত্রে যৌনকর্মীর চিত্রায়নের ধারা পরিবর্তন করে দেয়।
যৌন আবেদনময়ী চরিত্রে তার অভিনয় তাকে সফলতা এনে দিলেও তা তার ভবিষ্যৎ চলচ্চিত্র নির্বাচনের পথ সীমিত করে দেয়। তিনি পরবর্তী কালে "হার জিৎ" (১৯৭২), "প্রেম পর্বত" (১৯৭৩) এবং রাজনৈতিক ব্যঙ্গধর্মী "কিস্‌সা কুরসি কা" (১৯৭৭) ছবিতে অভিনয় করেন। ১৯৮১ সালে তিনি শত্রুঘ্ন সিনহার বিপরীতে পাঞ্জাবি চলচ্চিত্র "পুত জাত্তান দে"-এ অভিনয় করেন। ১৯৮৪ সালে তিনি বিজয় আনন্দের "হাম রাহেঁ না রাহেঁ" চলচ্চিত্রে শাবানা আজমীর সাথে কাজ করেন।
১৯৮৪ সালে তিনি তার "চেতনা" চলচ্চিত্রের পরিচালক ও লেখক বি. আর. ইশারার সাথে বিবাহ বন্ধনে আবদ্ধ হন এবং ধীরে ধীরে চলচ্চিত্র থেকে সরে যেতে থাকেন।
রিমা আল-কাদিরী

রিমা আল-কাদিরী একজন সিরীয়- আরব রাজনীতিবিদ এবং বাশার আল-আসাদের মন্ত্রিসভার সমাজ ও শ্রম বিষয়ক মন্ত্রী।
রিমা আল-কাদিরী ১৯৬৩ সালে সিরিয়ার দামেস্কে জন্মগ্রহণ করেন। ১৯৮৬ সালে তিনি দামেস্ক বিশ্ববিদ্যালয়ের ফরাসি সাহিত্য বিভাগ থেকে স্নাতক ডিগ্রী অর্জন করেন। স্নাতক শেষ করার পর তিনি বেসরকারি প্রতিষ্ঠানে কাজ করতে থাকেন। তিনি সিরিয়ার কমার্শিয়াল ব্যাংকেও কাজ করেছেন।
২০০৯ সালে রিমা আল-কাদিরী আন্তর্জাতিক পরিকল্পনা ও সহযোগিতা কমিশনে সহকারী প্রধান হিসাবে যোগদান করেন। ২০১৪ সালে কমিশনের প্রধান পদে উন্নীত হন। ২২ আগস্ট ২০১৫ তারিখে রাষ্ট্রপতি বাশার আল-আসাদ তাকে সমাজ বিষয়ক মন্ত্রী হিসাবে শপথ গ্রহণ করেন। তিনি আগের মন্ত্রী কিন্ডার আল শাম্মাতের স্থলাভিষিক্ত হন। তিনি ব্রাজিলের সাও পাওলোতে বসবাসরত সিরীয় প্রবাসীদের সাথে সাক্ষাৎ করেন এবং বাশার আল আসাদের সরকারকে সমর্থন সম্পর্কিত বিষয় নিয়ে আলোচনা তাদের সাথে আলোচনা করেন। তিনি ২০১৭ সালের এপ্রিল মাসে ইরানের খোরাসান রাজাবির মাশহাদে অনুষ্ঠিক মুসলিম সংখ্যাগরিষ্ঠ দেশগুলোর মহিলা বিষয়ক মন্ত্রীদের শীর্ষ সম্মেলনে যোগ দেন। তিনি ইরানে অনুষ্ঠিত শীর্ষ সম্মেলনের পাশাপাশি ইরানের নারী ও পরিবার বিষয়ক উপ-রাষ্ট্রপতি শাহিন্দোকত মোলাওয়ার্দীর সাথেও দেখা করেন। রিমা ২৭ আগস্ট, ২০১৭ তারিখে বেলারুশ সফর করেন এবং বেলারুশের রাষ্ট্রপতি আলেকজান্ডার লুকাশেঙ্কোর সাথে সাক্ষাৎ করেন। তারা বেলারুশে অবস্থিত সিরীয় শিশুদের শিক্ষা প্রদানের বিষয় নিয়ে আলোচনা করেন।
ভীমরাম, দার্জিলিং

ভীমরাম ভারতের পূর্বপ্রান্তে অবস্থিত পশ্চিমবঙ্গ রাজ্যের দার্জিলিং জেলার একটি জনগণনা নগর। এটি নকশালবাড়ী শহরের দক্ষিণে অবস্থিত একটি জনগণনা নগর।
ভীমরাম জনগণনা নগরটি দার্জিলিং জেলার নকশালবাড়ি ব্লকের অন্তর্ভুক্ত। শহরটি নকশালবাড়ি থানার অন্তর্গত। এই শহরের অনতিদূরে ভারত-নেপাল সীমান্ত দিয়ে মেচী নদী প্রবাহিত।
২০১১ খ্রিষ্টাব্দের ভারতের জনগণনা অনুসারে ভীমরাম জনগণনা নগরের জনসংখ্যা ১১০৫৮ জন, যার মধ্যে ৫৬৯১ জন পুরুষ ও ৫৩৬৭ জন নারী। প্রতি হাজার পুরুষে ৯৪৩ জন নারী। ৬ বছর অনুর্দ্ধ ১১৫৭ জন শিশু, যা সমগ্র জনসংখ্যার ১০.৪৬ %। ৬ বছরোর্দ্ধ জনসংখ্যার ৭৭.৫৯% অর্থাৎ ৭৬৮২ জন সাক্ষর।
জনগণনা নগরটিতে ১০৩৭০ জন হিন্দু, ৫৪৩ জন মুসলিম, ১০০ জন খ্রিস্টান, ৫ জন শিখ, ৩১ জন বৌদ্ধ ও ৫ জন জৈন বাস করেন।
শহরটি ৩২৭ নং জাতীয় সড়কের ওপর অবস্থিত। বাগডোগরা বিমানবন্দরটি শহরটির নিকটেই অবস্থিত। উত্তরবঙ্গের অন্যতম গুরুত্বপূর্ণ শহর। এই শহরটি থেকে জেলাটির বিভিন্ন শহরসহ কোচবিহার, জলপাইগুড়ি ও কিশানগঞ্জ শহর ও নেপালে সীমান্ত সড়কপথে যুক্ত। নিকটবর্তী রেলস্টেশনটি হলো নকশালবাড়ি রেলওয়ে স্টেশন।
গেনি, দার্জিলিং

গেনি ভারতের পূর্বপ্রান্তে অবস্থিত পশ্চিমবঙ্গ রাজ্যের দার্জিলিং জেলার একটি জনগণনা নগর। এটি মহকুমাসদর নকশালবাড়ীর নিকট পূর্বপ্রান্তে অবস্থিত।
গেনি জনগণনা নগরটি দার্জিলিং জেলার নকশালবাড়ি ব্লকের অন্তর্ভুক্ত। শহরটি নকশালবাড়ি থানার অন্তর্গত। শহরটির অনতিদূরে নেপাল সীমান্ত দিয়ে মেচী নদী প্রবাহিত।
২০১১ খ্রিষ্টাব্দের ভারতের জনগণনা অনুসারে গেনি জনগণনা নগরের জনসংখ্যা ৮৭৪৭ জন, যার মধ্যে ৪৪৫৯ জন পুরুষ ও ৪২৮৮ জন নারী। প্রতি হাজার পুরুষে ৯৬২ জন নারী। ৬ বছর অনুর্দ্ধ ৮৬৯ জন শিশু, যা সমগ্র জনসংখ্যার ৯.৯৩ %। ৬ বছরোর্দ্ধ জনসংখ্যার ৮০.৩৮% অর্থাৎ ৬৩৩২ জন সাক্ষর।
জনগণনা নগরটিতে ৭৯৭৭ জন হিন্দু, ৩৭৫ জন মুসলিম, ৩৫৩ জন খ্রিস্টান, ৪ জন শিখ, ২৫ জন বৌদ্ধ ও ১ জন জৈন বাস করেন।
শহরটি ৩২৭ নং জাতীয় সড়কের ওপর অবস্থিত। বাগডোগরা বিমানবন্দরটি শহরটির নিকটেই অবস্থিত। উত্তরবঙ্গের অন্যতম গুরুত্বপূর্ণ শহর। ব্লক সদর থেকে নিকটবর্তী হওয়ার জন্য এই শহরটি থেকে জেলাটির বিভিন্ন শহরসহ কোচবিহার, জলপাইগুড়ি ও কিশানগঞ্জ শহর ও নেপাল সীমান্ত সড়কপথে যুক্ত। নিকটবর্তী রেলস্টেশনটি হলো নকশালবাড়ি রেলওয়ে স্টেশন।
শ্যামধন

শ্যামধন ভারতের পূর্বপ্রান্তে অবস্থিত পশ্চিমবঙ্গ রাজ্যের দার্জিলিং জেলার একটি জনগণনা নগর৷ এটি নেপাল সীমান্তের নিকট অবস্থিত৷
শ্যামধন জনগণনা নগরটি দার্জিলিং জেলার খড়িবাড়ী ব্লকের অন্তর্ভুক্ত৷ এটি নেপাল সীমান্তে মেচী নদীর অনতিদূরে অবস্থিত৷ শহরটি খড়িবাড়ী থানার অন্তর্গত৷
২০১১ খ্রিস্টাব্দের ভারতের জনগণনা অনুসারে শ্যামধন জনগণনা নগরের জনসংখ্যা ৫১৯২ জন, যার মধ্যে ২৬৫৫ জন পুরুষ ও ২৫৩৭ জন নারী৷ প্রতি হাজার পুরুষে ৯৫৬ জন নারী৷ ৬ বছর অনুর্দ্ধ ৫৩৩ জন শিশু, যা সমগ্র জনসংখ্যার ১০.২৭ %৷ ৬ বছরোর্দ্ধ জনসংখ্যার ৮০.৩৮% অর্থাৎ ৩৭৪৫ জন সাক্ষর৷
শহরটি ৩২৭ নং জাতীয় সড়কের নিকট অবস্থিত৷ বাগডোগরা বিমানবন্দরটি শহরটির নিকটেই অবস্থিত৷ উত্তরবঙ্গের অন্যতম গুরুত্বপূর্ণ শহর খড়িরাড়ীর পার্শ্ববর্তী হওয়ার জন্য এই শহরটি থেকে জেলাটির বিভিন্ন শহরসহ কোচবিহার, জলপাইগুড়ি ও কিশানগঞ্জ শহর সড়কপথে যুক্ত৷ নিকটবর্তী রেলস্টেশনটি হলো বাতাসি রেলওয়ে স্টেশন৷
লিলিমুর আর্ভিডসন

মাজ লিলিমুর আর্ভিডসন (১ মে ১৯৪৩ - ২৩ এপ্রিল ২০১২) একটি সুইডিশ ট্রেড ইউনিয়ন নেতা গভর্নর। তিনি ১৯৯৮ থেকে ২০০৪ সাল পর্যন্ত গটল্যান্ডের গভর্নর ছিলেন।.
আর্ভিডসন নার্স হিসাবে প্রশিক্ষিত এবং পরবর্তীতে উদ্বেবাল্লা হাসপাতালের নার্সিং সহকারী হিসেবে কাজ করেন। আর্ভিডসন নার্সিং এর পাশাপাশি ট্রেড ইউনিয়নের সাথে যুক্ত হন। ১৯৭২ সালে সুইডিশ মিউনিসিপাল ওয়ার্কার্স ইউনিয়নে একাডেমিক ন্যায়পাল হিসাবে কর্মরত ছিলেন। ১৯৮২ সালে তিনি ন্যায়পাল হিসেবে নিযুক্ত হন এবং ১৯৮৩ সালে উপ-রাষ্ট্রপতি হিসেবে নিযুক্ত হন।
জুন ১৯৮৮ সালে তিনি সুইডিশ মিউনিসিপাল ওয়ার্কার্স ইউনিয়নের সভাপতি নিযুক্ত হন। তিনি ইউনিয়নের প্রথম মহিলা রাষ্ট্রপতি। এছাড়াও, তিনি সুইডিশ ট্রেড ইউনিয়ন কনফেডারেশনের (এলও) যেকোনো সংস্থার প্রথম মহিলা রাষ্ট্রপতি হন। ১৯৯০ থেকে ১৯৯১ সাল পর্যন্ত তিনি সুইডিশ সোশ্যাল ডেমোক্র্যাটিক ওয়ার্কার্স পার্টির নির্বাহী বোর্ডের সদস্য ছিলেন।
১৯৯৫ সালে, তিনি পাকস্থলীল আলসারের কারণে সুইডিশ মিউনিসিপাল ওয়ার্কারস ইউনিয়নের প্রেসিডেন্ট পদ থেকে অবসর নেন। তিনি ভক্সজো বিশ্ববিদ্যালয়ের বোর্ডের এবং এস্তোনিয়ার দুর্যোগ বিশ্লেষণ গোষ্ঠীর সদস্য ছিলেন।
১৫ জানুয়ারী ১৯৯৮ সালে সুইডিশ সরকার আর্ভিডসনকে গোটল্যান্ডের গভর্নর হিসেবে নিয়োগ দেন।গভর্নর হিসাবে দায়িত্ব পালনের সময় তিনি বিশেষ করে দ্বীপ থেকে মূল ভূমিতে পরিবহন ব্যবস্থার উন্নয়ন করেন। ২৯ ফেব্রুয়ারি ২০০৪ এ তিনি গভর্নরের পদ থেকে অবসর গ্রহণ করেন।২০০৩ সালে আর্ভিডসন সুইডিশ ন্যাশনাল মেরিটাইম জাদুঘরের চেয়ারম্যান হিসেবে নিযুক্ত হন, তবে ২০০৪ সালের শেষদিকে চাকরি ছেড়ে দেন।
২০১২ সালের ২৩ এপ্রিলে তিনি রোগাক্রান্ত অবস্থায় মৃত্যুবরণ করেন।
২০০৩ সালে আর্ভিডসন সুইডিশ ন্যাশনাল মেরিটাইম জাদুঘরের চেয়ারম্যান হিসেবে নিযুক্ত হন, তবে ২০০৪ সালের শেষদিকে চাকরি ছেড়ে দেন।
২০১২ সালের ২৩ এপ্রিলে তিনি রোগাক্রান্ত অবস্থায় মৃত্যুবরণ করেন।
লুসি ইরিগারে

লুসি ইরিগারে (born 3 May 1930) একজন বেলজিয়ান বংশোদ্ভুত ফরাসি নারী দার্শনিক, ভাষাবিদ, মনোবিজ্ঞানী, এবং সাংস্কৃতিক তত্ত্ববিদ। তিনি তার স্পেকুমলাম অফ দ্য অ্যাড ওম্যান (১৯৭৪) এবং দিস সেক্স হুইজ ইট ইট নট ওয়ান (১৯৭৭) এর জন্য সুপরিচিত ছিলেন। বর্তমানে, তিনি ফ্রান্স ও ইতালির নারী আন্দোলনে সক্রিয় রয়েছেন।
লুস ইরিগারে ১৯৫৪ সালে লুভেন বিশ্ববিদ্যালয় থেকে স্নাতক ডিগ্রি লাভ করেন এবং ১৯৫৬ সালে একই বিশ্ববিদ্যালয় হতে স্নাতকোত্তর ডিগ্রী অর্জন করেন এবং ১৯৫৬থেকে ১৯৫৯ সাল পর্যন্ত ব্রাসেলসের একটি উচ্চ বিদ্যালয়ে পড়াশোনা করেন।
Luce Irigaray received a bachelor's degree from the University of Louvain in 1954 and a master's degree from the same university in 1956 and taught at a high school in Brussels from 1956 to 1959.
আনা মারিয়া করাজা বিল্ডট

আনা মারিয়া করাজা বিল্ডট (জন্ম ১০ মার্চ ১৯৬৩) একজন ইটালীয়-সুইডিশ রাজনীতিবিদ এবং ইউরোপীয় পার্লামেন্টের সদস্য (এমইপি)। তিনি ইউরোপীয় পিপলস পার্টির অংশীদার মোডারেট পার্টির সদস্য।
১৯৯৮ সালে তিনি সুইডেনের সাবেক প্রধানমন্ত্রী কার্ল বিল্ডট (১৯৯১-১৯৯৪), সুইডিশ মডারেট পার্টির (১৯৮৬-১৯৯৯) সাবেক নেতা এবং পরবর্তীতে পররাষ্ট্রমন্ত্রী (২০০৬-২০১৪), এর সাথে বিবাহ বন্ধনে আবদ্ধ হন। তারা দুইজন বলকান এলাকায় প্রথমবারের মতো পরিচিত হন।সেখানে মারিয়া যুগোস্লাভিয়া যুদ্ধের সময় জাতিসংঘের হয়ে কাজ করছিলেন আর কার্ল বিল্ডট বসনিয়াতে উচ্চ প্রতিনিধি হিসাবে দায়িত্ব পালন করছিলেন। তাদের পরিবারে বর্তমানে একটি সন্তান রয়েছে। তিনি ফিডেনজার নিকটে ইতালীয় ট্রেডিশন নামে একটি হোটেলের মালিক এবং পরিচালনা করেন। কোম্পানিটি পারমেসান পনির এবং সেই সাথে বোরগো ডি ট্যাবিওন ক্যাস্তেলো আমদানি করে।
২০০৯ সালের নির্বাচনে করাজা বিল্ডট এমইপি হওয়ার দৌড়ে সফলতা লাভ করেন। তিনি প্রায় ১৪.৩% ভোট পান। তিনি দলের শীর্ষ বাছাই গুনার হকমার্ক (১৫.২%) থেকে পিছিয়ে ছিলেন। ২০১৪ সালের পুর্ননির্বাচনেও বিজয় লাভ তিনি প্রায় ১৬.৩৭% ভোট পান।, শীর্ষ বাছাই গুনার হকমার্ক থেকেও (১২.০৮%) বেশি ভোট পান তিনি।
করাজা বিল্ডট অভ্যন্তরীণ বাজার ও ভোক্তা সুরক্ষা কমিটির চেয়ারম্যান এবং নারী অধিকার ও জেন্ডার সমতা কমিটির সদস্য। কমিটির কাজের পাশাপাশি, তিনি ইউরোপীয় পার্লামেন্ট শিশু অধিকার ইন্টারগ্রুপের চেয়ারম্যান <চাইল্ড রাইটস ইউরোপিয়ান পার্লামেন্টে ইউরোপীয় পার্লামেন্ট ইন্টারগ্রুপ।> এবং ইউরোপীয় পার্লামেন্ট এলজিবিটি অধিকার ইন্টারগ্রুপের সদস্য।
নাবিলা মুনিব

নাবিলা মুনিব, (জন্ম ১৯৬০ কাসাব্ল্যাংকায়), হচ্ছেন একজন মরক্কোর রাজনীতিবিদ যিনি বর্তমানে ইউনিফাইড সোস্যালিস্ট পার্টি এর (পিএসইউ) সাধারণ সম্পাদক হিসাবে দায়িত্ব করেন। তিনি মরক্কোর কোন রাজনৈতিক দলের প্রধান হিসেবে নির্বাচিত প্রথম নারী।
মুনিব হচ্ছেন আহমেদ মুনিবের কন্যা, একজন কূটনীতিক যিনি ওরান-এ মরক্কোর দূত হিসেবে কাজ করেছিলেন, ১৯৭০ এর দশকে তিনি তার শৈশবের অংশ সেখানে অতিবাহিত করেছিলেন এবং ১৯৭৭ সালে আলজেরিয়ায় উচ্চ বিদ্যালয় থেকে পাশ করেছিলেন। তার মা, খাদিজা বেলমেক্কি ফেজ এর একটি ধনী পরিবার থেকে এসেছেন। পরে তিনি রাবাত বিশ্ববিদ্যালয়ে অধ্যয়ন করেন এবং সংক্ষিপ্তভাবে মন্টপিলিয়ারে পড়াশোনা করেন যেখানে তিনি এন্ডোক্রিনলজি এর উপর পিএইচডি অর্জন করেন, পরে তিনি আইন চক কাসাব্লাংকা বিশ্ববিদ্যালয়ে শিক্ষক হিসেবে নিযুক্ত হন, সেখানে তিনি তারপর থেকে জীববিজ্ঞান (এন্ডোক্রিনলজি) পড়াতেন।
১৯৮৫-এ, যখন তিনি ফ্রান্সে তার ডক্টরেট থিসিসের প্রস্তুতি নিচ্ছিলেন, তিনি "ইয়োথ অফ ডেমোক্রেটিক স্টুডেন্ট"-এ সক্রিয় ছিলেন, তারপর "তথ্য ও মত প্রকাশের স্বাধীনতা সংস্থা"-এ (ওএলআইই) যোগদান করেন এবং "জনপ্রিয় গণতান্ত্রিক অ্যাকশন" (ওএডিপি) সংগঠন যা অন্য বাম সংগঠন ইউনিফাইড সোস্যালিস্ট পার্টির সঙ্গে একত্রিত হয়ে যায়।
২০০০ সালের প্রথম দিকে, মুনিব ইউনিফাইড সোস্যালিস্ট পার্টির সাথে এটির বিভিন্ন নামের সাথে সম্পৃক্ত ছিলেন, কিন্তু ২০১১ সালের আরব বসন্তের বিক্ষোভের স্রোতের পর থেকে কেবলমাত্র প্রচার মাধ্যমে সক্রিয়ভাবে যুক্ত হন। ১৬ই জানুয়ারি ২০১২-এ, তিনি তার দলের একমাত্র প্রার্থী হিসাবে সাধারণ সম্পাদক নির্বাচিত হন এবং একটি রাজনৈতিক দলের নেতৃত্ব দেওয়ার ক্ষেত্রে নির্বাচিত প্রথম মরোক্কোন মহিলা নির্বাচিত হন।
২০১১ সালে মরোক্কোর সাংবিধানিক গণভোটের সময়, তিনি তার রাজনৈতিক আন্দোলন এবং গনতান্ত্রিক বাম জোটকে বয়কটের জন্য ডেকেছিলেন, তিনি বলেন, সংবিধান গণতান্ত্রিক ছিল না বলে এটি সর্বাধিক ক্ষমতা সর্বসাধারণের হাতে বজায় রাখে এবং ক্ষমতাগুলির বাস্তব বিচ্ছেদ নিশ্চিত করে না।
২০১২ সালের নভেম্বরে মরক্কোর ম্যাগাজিন "টেলকূয়েল" কর্তৃক প্রশ্ন করা হলে, তিনি বলেছিলেন যে তার স্বল্পমেয়াদী প্রকল্পটি একটি অগ্রগতিশীল গণতান্ত্রিক মৈত্রীতন্ত্রে বাম দলের একীকরণ। আগস্ট ২০১৩-এ, ড্যানিয়েল গালবান স্ক্যান্ডাল প্রকাশ্যে আসার পর, তিনি খোলাখুলিভাবে রাজকীয় অনুগ্রহের সমালোচনা করা ব্যক্তিদের মধ্যে প্রথম ছিলেন এবং বিবেচনা করে বলেন "পেডোফিল ড্যানিয়েল গালভানকে এটি (রাজকীয় অনুগ্রহ) প্রদানের সিদ্ধান্ত অগ্রহণযোগ্য এবং যত তাড়াতাড়ি সম্ভব প্রত্যাহার করা উচিত"।
সাহরাউয়ি প্রজাতন্ত্রকে স্বীকৃতি দেওয়ার জন্য সুইডিশ বিলের জের ধরে মরক্কো ও সুইডেনের মধ্যে রাজনৈতিক সংকট চলাকালীন, সঙ্কট সমাধানের জন্য ২০১৫ সালের নভেম্বরে ৪ ও ৭ তারিখের মধ্যে বামপন্থী দলগুলোর সমন্বয়ে স্টকহোমের একটি মরক্কো প্রতিনিধিদলের সভাপতিত্ব করেন নাবিলা মুনিব। জানুয়ারি ২০১৬-এ সুইডিশ পাবলিক টেলিভিশন এসভিটি ঘোষণা করে যে সুইডিশ সরকার স্বাধীন সাহারাকে স্বীকৃতি দিতে তাদের পরিকল্পনা ঘোষণা করেছে।
বানি মেয়ের

বানি মেয়ের (জন্ম ৩ আগস্ট ১৯৮৫) হলেন একজন মার্কিন ইউটিউব ব্যক্তিত্ব ও বিউট ভ্লগার।
বানি মেয়ের ১৯৮৫ সালের ৩ আগস্ট জন্মগ্রহণ করেন। ২০১০ সালের ডিসেম্বর মাসে তিনি নিজস্ব ইউটিউব চ্যানেল খোলেন এবং গোরস্তানে যেয়ে সেখান থেকে পাওয়া অতিপ্রাকৃত অভিজ্ঞতার কথা চ্যানেলটির মাধ্যমে প্রকাশ করতেন। এরপর, তিনি নিজের চ্যানেল অতিপ্রাকৃত অভিজ্ঞতা সম্পর্কিত ভিডিওর পরিবর্তে ফ্যাশন ও মেক আপ সম্পর্কিত ভিডিও প্রকাশ করা শুরু করেন। তিনি 'ডাজ দিস রিয়েলি ওয়ার্ক?' ধারাবাহিক ভিডিও প্রকাশ করা শুরু করেন, যেখানে তিনি প্রসাধনী সামগ্রী ব্যবহার করে তার পর্যালোচনা প্রকাশ করতেন। মেয়ের তার অনুসারীদের 'সোয়াম্প পরিবার' বলে অভিহিত করে থাকেন।
তিনি ২০১৩ সালে চয়েস ওয়েব স্টার:ফ্যাশন/বিউটি বিভাগে যুক্তরাষ্ট্রের টিন চয়েস অ্যাওয়ার্ডের জন্য মনোনীত হন কিন্তু, জো সাগের কাছে হেরে যান। ২০১৬ সালে চয়েস ওয়েব স্টার:ফ্যাশন/বিউটি বিভাগে যুক্তরাষ্ট্রের টিন চয়েস অ্যাওয়ার্ডের জন্য আবারো মনোনীত হন কিন্তু, এবার তিনি বেথানি মোতার কাছে হেরে যান।
এমিলিয়া কনতেসা

নূর ইন্দা সিনত্রা সুকমা মুন্সী (জন্ম ২৩ সেপ্টেম্বর ১৯৫৭), সাধারনভাবে আরো পরিচিত এমিলিয়া কনতেসা হচ্ছেন একজন সাবেক ইন্দোনেশিয়ান মহিলা পপ গায়ক এবং অভিনেত্রী। তিনি বর্তমানে আঞ্চলিক প্রতিনিধি পরিষদ-এ পূর্ব জাভার প্রতিনিধিত্বকারী একজন রাজনীতিবিদ হিসেবে দায়িত্ব পালন করেন।
এমিলিয়া ২৩ই সেপ্টেম্বর ১৯৫৭ সালে বানউয়াংগীতে একজন জাভানি মাতা আনা সুরিয়ানি এবং একজন পাকিস্তানি-মাদুরেসে পিতা হাসান আলীর ঘরে জন্মগ্রহণ করেন। তিনি এই দম্পতির তিন সন্তানের মধ্যে সবার জ্যেষ্ঠ।
পাঁচ বছর বয়সে তিনি গান গাওয়া শুরু করেন, তার মা তার প্রতিভা বুঝতে পেরেছিলেন পরে তিনি তার মেয়ের ম্যানেজার হন।
হুইটনি হোয়াইট

হুইটনি হোয়াইট, ইউটিউব-এ Naptural85 হিসেবে পরিচিত, হচ্ছেন একজন ভ্লগার, ব্লগার, প্রাকৃতিক চুল উৎসাহী, এবং উদ্যোক্তা। তিনি তার প্রথম ভিডিও "নেচারাল হেয়ার জার্নি" থেকে তার গল্প শেয়ার করা শুরু করেন, যেটিতে দেখা যায় তার সংক্রমিত চুল থেকে স্বাভাবিক প্রাকৃতিক চুলের রুপান্তর।
হুইটনি হোয়াইট ছিলেন বিশেষত গ্রাফিক নকশায় কলেজে একজন স্টুডিও আর্টের প্রধান। 
যদিও শুরুর ভিডিওগুলি পোস্ট করা হতো কেবল অন্যদেরকে সাহায্য করার এবং পরিত্রাণকে থেকে মুক্ত করার জন্য, হুইটনির ইউটিউব চ্যানেল “Naptural85” এর এখন নয় লক্ষাধিক সাবস্ক্রাইবার এবং মিলিয়নের অধিক ভিউ রয়েছে। তার গল্প একই বা অনুরূপ ধরনের চুলের মহিলাদেরও অনুপ্রাণিত করতে থাকে। তিনি তার দ্বিতীয় এবং তৃতীয় ইউটিউব চ্যানেল DearNaptural85 এবং WhitneyWhite এর মাধ্যমে তার অনুসরণকারীদের সাথে তার জীবনধারা ভাগ করে নেন।
ইউটিউব-এ Naptural85 হিসেবে পরিচিত, হোয়াইট সম্প্রদায়ের কাছে প্রাকৃতিক চুলের সমস্যার সম্মুখীন বর্তমান বিষয় সংক্রান্ত তথ্যের নির্ভরযোগ্য উৎস। তিনি ক্যারল'স ডটার এর মতো প্রধান ব্রান্ডের সাথে কাজ করেছেন কালো চুলের জগতে তিনি অন্যতম ব্যক্তি।
Naptural85 ব্যান্ডটি প্রাকৃতিক চুলের যত্নের জন্য পরিচিত, এগুলোর মধ্যে রয়েছে চুলের শৈলী, শুষ্ক চুলের যত্ন, এবং শিল্প জ্ঞান। আগস্ট ২০১৫-এ, হোয়াইট বিজনেস ইনসাইডার এর অ্যালানা ইজোলা কর্তৃক তিনি "প্রাকৃতিক চুলের আন্দোলনের" মিশেল প্যান হিসাবে উল্লেখিত হয়েছেন। ডোমিনিক ডোভস এবং কেলি রোল্যান্ড এর মতো বিখ্যাত ব্যক্তিত্ব তার কাজের প্রশংসা করেছেন। তার প্রাকৃতিক চুলের শৈলী এবং চুলের রুটিনগুলি কোঁকড়া চুলের নারীদের তাদের সুন্দর চুলকে ভালবাসতে এবং বজায় রাখতে সাহায্য করেছে।
অক্টোবর ২০১৮-এ, তার বোন তাফেতা হোয়াইটের সাথে "ম্যালানিন" নামে একটি প্রাকৃতিক হেয়ার কেয়ার লাইন চালু করেন।
হুইটনি হোয়াইট ও তার চ্যানেল Naptural85 অনেকগুলো খবরের শিরোনাম হয়েছেন: এসেন্স.কম, "ইনস্টাইল", "এবোনি" এবং "গ্লামার" ইত্যাদির।
শি ইয়ান

শি ইয়ান হলেন একজন খামারি, যিনি চীনে সমাজবান্ধব কৃষি খামারের প্রতিষ্ঠাতা।
শি যখন বেইজিংয়ের রেনমিন বিশ্ববিদ্যালয়ে পড়তেন, তখন থেকে তিনি পরিবেশে রাসায়নিক সার ব্যবহারের প্রভাব সম্পর্কে চিন্তিত হন। ২০০৮ সালে তিনি ইন্টার্নি করতে যুক্তরাষ্ট্রের মিনেসোটার আর্থরাইজ খামারে যেয়ে সমাজবান্ধব কৃষি সম্পর্কে জ্ঞান আহরণ করেন।
সমাজবান্ধব কৃষি পদ্ধতিতে একগুচ্ছ খামার ও একদল গ্রাহক পরস্পরের সাথে সংশ্লিষ্ট থাকে, সেসব খামারে উৎপাদিত খাদ্যদ্রব্য গ্রাহকদের কাছে সরবরাহ করা করা হয়। এটি ষাটের দশকে জাপান, সুইজারল্যান্ড, জার্মানিতে খাদ্যনিরাপত্তা ও কৃষি জমিতে নগরায়নের বিষয় মাথায় রেখে যাত্রা শুরু করেছিল। যদিও, চীনে খাদ্যাসংকট কোন ইস্যু নয়, তবে কিছু মানুষ খাদ্যনিরাপত্তার ব্যাপারে চিন্তিত। ২০০৮ সালে দেশটির বাজারের গুঁড়াদুধে বিষাক্ত উপাদান ও শাকসবজিতে নিষিদ্ধ কীটনাশকের উপস্থিতির খবর প্রকাশিত হলে তা দেশজুড়ে বিতর্কের জন্ম দিয়েছিল এবং তা দেশের ভোক্তাদের ভোগ্যপণ্য সম্পর্কে চিন্তিত করেছিল।
২০১১ সালে তিনি চীনে লিটল ডাংকি ফার্ম নামে একটি সমাজবান্ধব কৃষি খামার প্রতিষ্ঠা করেন, যা ছিল
চীনের প্রথম সমাজবান্ধব কৃষি খামার । লিটল ডাংকি ফার্মের কাঠামো নিয়ে বিতর্ক উঠলে তিনি এটি ত্যাগ করেন।
এরপর ২০১২ সালে তিনি চীনে শেয়ারড হারভেস্ট ফার্ম নামে আরেকটি সমাজবান্ধব কৃষি খামার প্রতিষ্ঠা করেন।
জোহান্না আল্মগ্রেন

জোহান্না মারিয়া-থেরেস আলমগ্রেন (জন্ম ২২ শে মার্চ, ১৯৮৪) সাবেক সুইডিশ মহিলা ফুটবল খেলোয়াড়। তিনি সুইডিশ দলে মধ্যমাঠের খেলোয়াড় হিসেবে খেলতেন। তিনি দমলভেনস্কান ক্লাব গোটেনবার্গ এফসি এবং সুইডিশ জাতীয় দলের হয়ে খেলতেন।<
আল্মগ্রেনের ক্যারিয়ার ইনজুরী দ্বারা মারাত্মকভাবে ব্যাহত হয়েছিল। হাঁটুতে পঞ্চমবারের মতো অস্ত্রোপচার করার কারণে মে ২০১৩ সালে উয়েফা মহিলা ইউরো ২০১৩ দলের বাইরে থাকায় তিনি মানসিকভাবে একেবারে ভেঙে পড়েছিলেন।
নভেম্বর ২০১৪ সালে, আলমগ্রেনকে এলিটেটন মিনিনোস কুংসব্যাকা ডিএফএফের প্রধান কোচ হিসেবে নিযুক্ত করা হয়েছিলম স্টিনা সেগারস্ট্রোমকে তার সহকারী হিসেবে নিয়োগ দেয়া হয়।
২০০৮ গ্রীষ্মকালীন অলিম্পিকের সময়, ব্রাজিলের ফুটবলার রোনালদিনহো প্রথমবারের মত কয়েক ঘণ্টা দেখার পরে আল্মগ্রেনকে বিবাহের প্রস্তাব দিয়েছিলেন। এই ঘটনায় তিনি কিংকর্তব্যবিমূঢ় হয়ে পড়েন। তিনি সরাসরি প্রস্তাব প্রত্যাখ্যান করেন। আল্মগ্রেনকে তার বন্ধুরা বলেছিল রোনালদিনহো তার ঘরে আসতে চায়। আলগ্রেন এটি বিশ্বাস করেননি, কারণ তিনি মনে করেছিলেন তার বন্ধু রা পরে তিনি বুঝতে পেরেছিলেন যে এটি মিথ্যে ছিল না, এ এবং কয়েকজন বন্ধুসহ তিনি উপরে গিয়েছিলেন। এরপর রোনালদিনহো তাকে বিয়ের প্রস্তাব দেন; "আমি না বলছিলাম, কারণ আমার এক বয়ফ্রেন্ড (অ্যাডাম) রয়েছে যিনি বাড়িতে আমার জন্য অপেক্ষা করছেন। সংবাদপত্রকে দেয়া স্বাক্ষাতকারে তিনি বলেছিলেন "আমি রোনালদিনহোকে সুইডেনের ফুটবল দলের টি-শার্ট দিয়েছিলাম কিন্তু ব্রাজিলের টি-শার্ট চাওয়ার মতো এতো আমার সাহস ছিল না।"
লি মিউং-হি

লি মিউং-হি (; জন্ম ৫ সেপ্টেম্বর ১৯৪৪) হলেন একজন দক্ষিণ কোরীয় ব্যবসায়ী যিনি শিনসেগায়ে গ্রুপের প্রধান। তিনি স্যামসাং প্রতিষ্ঠাতা লি বিউং-চুলের কনিষ্ঠ কন্যা এবং বর্তমান স্যামসাং প্রধান লি কুন-হিয়ের বোন। "ফোর্বস" তাকে ২০১৭ সালে দক্ষিণ কোরিয়ার সবচেয়ে ধনী ব্যক্তিদের তালিকায় বিশ নম্বরে রেখেছিল।
১৯৪৪ সালের ৫ সেপ্টেম্বর জন্ম নেওয়া লি মিউং হি সিউলের এওহা গার্লস হাইস্কুল এবং এওহা উইমেন্স ইউনিভার্সিটিতে পড়েছেন। গৃহিণী হিসেবে দশ বছর কাটানোর পর ১৯৭৯ সালে তিনি শিনসেগায়ে ডিপার্টমেন্ট স্টোরের সেলস এক্সিকিউটিভ হিসেবে দায়িত্ব গ্রহণ করেন এবং ১৯৯৭ সালে কোম্পানিটি স্যামসাং থেকে আলাদা হয়ে গেলে তিনি এর প্রধান হিসেবে দায়িত্ব গ্রহণ করেন।
২০০৬ সালে ৮০,০০০ কোটি ওন অর্থ গোপন করার জন্য তাকে ৩৫,০০০ কোটি ওন (৩০ কোটি মার্কিন ডলার) জরিমানা দেওয়া লেগেছিল ; ২০১২ সালে দেশটির ফেয়ার ট্রেড কমিশন গ্রাহকদের কাছ থেকে একই হারে বিক্রয় মাশুল না রাখার দায়ে তাকে ৪০০ কোটি ওন (৩৪ লাখ মার্কিন ডলার) জরিমানা করেছিল এবং ২০১৫ সালে তাকে ৮,০০০ কোটি ওন (৬ কোটি ৮০ লাখ মার্কিন ডলার) সমমূল্যের শেয়ারের তথ্য গোপন করার দায়ে তাকে ৭,০০০ কোটি ওন জরিমানা করা হয়েছিল।
লিন্ডা সেমব্রান্ট

লিন্ডা বিরগিট্ট সেমব্রান্ট (জন্ম ১৫ মে ১৯৮৭) একজন সুইডিশ মহিলা ফুটবল খেলোয়াড়। তিনি ফরাসি বিভাগ ১ মহিলা লীগে মন্টপিলিয়ারের ডিফেন্ডার হিসেবে খেলে থাকেন। তিনি সুইডেন জাতীয় মহিলা ফুটবল দলের হয়ে ডিফেন্ডার হিসেবে খেলে থাকেন।
সেমিব্রান্ট এসকে সার্ভিয়ার হয়ে ফুটবল খেলতে শুরু করেন, এরপর তিনি বালিং আইএফ-এর যুব দলের অর্ন্তভুক্ত হন। যদিও তিনিস্ ট্রাইকার হেনরিক লারসনকে তার আদর্শ ভাবেন, তথাপি সেমব্রান্ট একজন ডিফেন্ডার হয়ে উঠেন।
সেমিব্র্যান্ট ২০০৬-০৭ মৌসুমে ইংল্যান্ডে লিঙ্কন লেডির (পরবর্তীতে লিঙ্কন সিটি লেডিজ নামে পরিচিত) হয়ে খেলেন। এরপর ২০০৮ সালে তিনি এআইকে চলে যান। ২০১০ সালের নভেম্বরে এআইকের অধিনায়ক হওয়ার পরে সেমব্র্যান্ট কোপারপারবার্গস / গোতেবার্গ এফসি তে চলে যান। এক বছর পরে তিনি টেরসো এফএফ এ চলে যান।
২০১২ সালে, সেমব্রান্ট টেরসো দলের অংশ ছিল যারা ড্যামলসেনস্কান চ্যাম্পিয়নশিপ জিতেছিল, কিন্তু লিগামেন্টের ইনজুরির কারণে তিনি মৌসুমের শেষের দিকের ম্যাচগুলো খেলতে পারেননি। ২০১৪ মৌসুমের সময় টেরসো আর্থিক ক্ষতির শিকার হন, লীগ থেকে নিজেদের প্রত্যাহার করে নেয় তারা এবং তাদের সকল খেলোয়াড়কে ছেড়ে দেন। সেমব্রান্ট ফরাসি ক্লাব মন্টপেলিয়ারের সাথে চুক্তিবদ্ধ হন।
সেমিব্র্যান্ট সুইডেনের হয়ে সব ধরনের যুব দলে প্রতিনিধিত্ব করেছিলেন। ফেব্রুয়ারি ২০০৮ এ ইংল্যান্ডের বিরুদ্ধে তিনি প্রথম সিনিয়র ক্যাপ জিতেছিলেন। ইনজুরির কারণে ২০০৯ সালের ইউরো কাপে সুইডেন দল থেকে ছিটকে পড়েন।
২০১১ সালে জার্মানিতে অনুষ্ঠিত বিশ্বকাপের জন্য সুইডেনের দলে সেমব্রান্টকে রাখা হয়েছিল। ২০১২ সালের লন্ডন অলিম্পিকে জাতীয় দলে তিনি তার স্থান ধরে রাখতে সক্ষম হয়েছিলেন।
গরিমা অরোরা

গরিমা অরোরা হলেন একজন ভারতীয় রন্ধনশিল্পী। তিনি ২০১৮ সালের নভেম্বর মাসে প্রথম ভারতীয় নারী রন্ধনশিল্পী হিসেবে মিশলাঁ তারকা লাভ করেন।
১৯৮৬ সালে জন্ম নেওয়া পাঞ্জাবি জাতিসত্তার গরিমা অরোরা বেড়ে উঠেছেন ভারতের
মহারাষ্ট্র প্রদেশের রাজধানী মুম্বাইয়ে। তিনি রন্ধনশিল্পী হিসেবে যাত্রা শুরুর আগে সাংবাদিকতা করতেন এবং ২০০৮ সালে তিনি রন্ধনশিল্প সম্পর্কে জ্ঞান আহরণের জন্য ফ্রান্স গমন করে দেশটির রাজধানী প্যারিসের ল্য কর্ডন ব্ল্যু নামে এক রন্ধনবিদ্যা শিক্ষা প্রতিষ্ঠানে তিনি রন্ধনশিল্প সম্পর্কে জ্ঞান আহরণ করেন। এরপর, ২০১৭ সালের এপ্রিল মাসে তিনি থাইল্যান্ডের রাজধানী ব্যাংককে গা নামের একটি রেস্তোরাঁ খোলেন।
২০১৮ সালে তিনি এবং তার রেস্তোরাঁকে মিশলাঁ তারকা প্রদান করা হয়, যার মাধ্যমে তিনি প্রথম ভারতীয় নারী রন্ধনশিল্পী হিসেবে মিশলাঁ তারকা লাভ করেন।
সংকোশ নদী

সংকোশ ( গদাধার মো চু এবং সবর্ণকোশ নামেও পরিচিত) উত্তর ভুটানে থেকে উত্থিত একটি নদী এবং নদীটি ভারতের আসাম রাজ্যে ব্রহ্মপুত্রের সঙ্গে মিলিত হয়। ভুটানে এটি ওয়াংডু ফোড্রং শহরের নিকটে কয়েকটি উপনদীর সঙ্গে মিলিত হয়ে পুনা সাং চু নামে পরিচিত হয়। নদীটির দুই বৃহত্তম উপনদী হল মো চু এবং ফো চু, যা একসাথে প্রবাহিত হয় পুনাখ নামে। পুনাখ দজং, যা দুটি নদীর মিলন স্থলে অবস্থিত। এটি ভুটানের সবচেয়ে সুন্দর দজং এবং দ্রাতশং লেনশগগের শীতকালীন আবাসস্থল। ফো ছু নদীর উপরিভাগে বরফ অবরোধের সম্ভাবনা বেশি এবং হিমবাহ হ্রদ বিস্ফোরণ বন্যা দ্বারা বেশ কয়েকবার দজং ক্ষতিগ্রস্ত হয়েছে। ভারতে প্রবেশ করার পর এটি পশ্চিমবঙ্গ ও আসামের সীমান্তে প্রবাহিত হয়। ওয়াংডু ফোড্রং-এ উচ্চতায় নদীটিতে পশ্চিম দিক থেকে তান চু মিলিত হয় এবং এটি একটি গিরিখাতের প্রবেশ করে। ওয়াংডু ফোড্রং থেকে দাগানা পর্যন্ত দক্ষিণে মহাসড়কটি নদী প্রবাহকে অনুসরণ করে। তাকশাইয়ের কাছে পশ্চিম দিক থেকে নদীতে হারা ছু মিলিত হয়। ভুটানে এই নদীর শেষ বৃহৎ উপনদী হল দাগ ছু।
এমা বার্গলুন্ড

এমা সোফিয়া বার্গলুন্ড (জন্ম ১৯ ডিসেম্বার ১৯৮৮) একজন সুইডিশ মহিলা ফুটবল খেলোয়াড়। তিনি বর্তমানে ফরাসি ডিভিশন ১ মহিলা লীগে পারি সাঁ-জেরমাঁর মহিলা দল এবং সুইডিশ জাতীয় মহিলা দলের হয়ে ডিফেন্ডার হিসেবে খেলে থাকেন।
২০০৬ সালে বার্গলুন্ড উমিয়া আইকে যোগ দেন এবং পরবর্তীতে দলের অধিনায়ক হন। ২০১৪ সালের ডিসেম্বরে ডমলভেনস্কস্ক চ্যাম্পিয়নস এফসি রোসেনগার্ডের সাথে চুক্তিবদ্ধ হওয়ার পর তিনি উমিয়া আইকে ছেড়ে চলে যান। ২০১৬ মৌসুম থেকে তিনি সেই দলের অধিনায়কের দায়িত্ব পালন করেন। ২০১৭ সালের জুলাই মাসে, ঘোষণা করা হয়েছিল যে বার্গলুন্ড ডিভিশন ১ মহিলা লীগের পারি সাঁ-জেরমাঁর মহিলা সাথে একটি দুই বছরের চুক্তি স্বাক্ষর করেন।
২০১২ সালের ২০ নভেম্বরে যুক্তরাষ্ট্রের বিপক্ষে সুইডেনের হয়ে বার্গলুন্ডের অভিষেক ঘটে, সে ম্যাচটি ১-১ গোলে ড্র হয়েছিল।
২০১২ সালের জুনে লন্ডন অলিম্পিকের জন্য ১৮ জনের সুইডেন দল ঘোষণা করা হয়, যেখানে বার্গলুন্ডের চারটি ম্যাচ খেলেছিলেন।নাম দেওয়া হয়েছিল। ২০১৩ সালের এপ্রিল মাসে এসিএল ইনজুরির কারণে ২০১৩ ইউরোপিয়ান চ্যাম্পিয়নশিপটি তিনি খেলতে পারেননি।
২০১৭ দক্ষিণ আফ্রিকা ক্রিকেট দলের ইংল্যান্ড সফর

দক্ষিণ আফ্রিকা ক্রিকেট দল তিনটি একদিনের আন্তর্জাতিক, তিনটি টুয়েন্টি২০ আন্তর্জাতিক এবং চারটি টেস্ট ক্রিকেট খেলার জন্য ইংল্যান্ড সফর করে, যা মে থেকে আগস্ট ২০১৭-এ অনুষ্ঠিত হয়। ইংল্যান্ডে জুনের দিকে অনুষ্ঠিত হওয়া একদিনের খেলা গুলো হবে ২০১৭ আইসিসি চ্যাম্পিয়ন্স ট্রফির প্রস্তুতিমূলক খেলা।
গ্রিদা দুমা

গ্রিদা দুমা (জন্ম ১১ জুন ১৯৭৭) একজন আলবেনীয় রাজনীতিবিদ, লেকচারার এবং বিখ্যাত ব্যক্তিত্ব। তিনি ডেমোক্রেটিক পার্টি অফ আলবেনিয়ার সদস্য, ২০১১-২০১৩ সালে বেরিশা মন্ত্রিসভায় ইউরোপীয় ইন্টিগ্রেশন উপমন্ত্রী হিসেবে দায়িত্ব পালন করেন।
গ্রিদা তিরানা বিশ্ববিদ্যালয়ের সামাজিক বিজ্ঞান অনুষদের সমাজবিজ্ঞানে স্নাতক লাভ করেছেন। তিনি সফলভাবে হাঙ্গেরি সেন্ট্রাল ইউরোপীয় বিশ্ববিদ্যালয় এবং মার্কিন যুক্তরাষ্ট্রের নেব্রাস্কা-লিঙ্কন বিশ্ববিদ্যালয় থেকে তার স্নাতকোত্তর গবেষণা সম্পূর্ণ করেছেন। তিনি তিরানা বিশ্ববিদ্যালয় থেকে ব্যবসায় প্রশাসনে এমএ পাশ করেন এবং অর্থনীতিতে ডক্টরেট ডিগ্রি লাভ করেছেন।
তিনি আলবেনিয়ার বিভিন্ন বিশ্ববিদ্যালয়ের অধ্যাপক ও লেকচারার হিসাবে কাজ করেছেন, তিনি তিরানা বিশ্ববিদ্যালয়ের সমাজ বিজ্ঞান অনুষদের সমাজবিজ্ঞান বিভাগের প্রধান ছিলেন।
তিনি ২০১১-২০১৩ সাল পর্যন্ত ইউরোপীয় ইন্টিগ্রেশন উপমন্ত্রী হিসাবে তার রাজনৈতিক কর্মজীবন শুরু করেন।
২০১৫ সালের স্থানীয় নির্বাচনে গুঞ্জন উঠে তিনি তিরানায় মেয়র প্রার্থী হবেন কিন্তু পরে দুরেস পৌরসভার জন্য তার প্রার্থীতার কথা ঘোষণা করেন। তিনি সেবার মেয়র হতে ব্যর্থ হন।
২০১৪ সাল থেকে, নির্বাচনে পরাজিত হওয়ার পর তিনি ডেমোক্রেটিক পার্টি অফ আলবেনিয়ার জনসংযোগ সচিব হন। তিনি ডেমোক্রেটদের মধ্যে বিশিষ্ট ব্যক্তিত্ব এবং ডেমোক্র্যাটিক পার্টির বর্তমান নেতা, লুলজিম বাশার একজন ঘনিষ্ঠ সমর্থক।
২০১৭ সালের আলবেনীয় সংসদ নির্বাচনে তিনি তিরানা কাউন্টির প্রতিনিধি হিসেবে আলবেনিয়ার সংসদে নির্বাচিত হন। 
সেপ্টেম্বরে তিনি ডেমোক্রেটিক পার্টির সংসদীয় দলের মুখপাত্র নির্বাচিত হন।
এতিলদা জোনাজ

এতিলদা জোনাজ (জন্ম মে ৬, ১৯৮১) হচ্ছেন একজন আলবেনীয় রাজনীতিবিদ, আইনজীবী, এবং অধ্যাপক। তিনি বর্তমানে আলবেনিয়ার বিচার মন্ত্রী হিসেবে দায়িত্ব পালন করছেন।
এতিলদা জোনাজ ৬ই মে ১৯৮১ সালে পুকে, আলবেনিয়ায় জন্মগ্রহণ করেন। ২০০৩-এ, জোনাজ তিরানা বিশ্ববিদ্যালয়ের আইন অনুষদ থেকে স্নাতক হন। পরের বছর তিনি একজন অ্যাটর্নি হিসেবে ভর্তি হন। ২০১১-এ, জোনাজ তিরানা বিশ্ববিদ্যালয়ের অপরাধমূলক বিজ্ঞান বিভাগে মাস্টার্স ডিগ্রী লাভ করেন।
সরকারি অফিস গ্রহণের আগে তিরানা বিশ্ববিদ্যালয়ে তিনি শিক্ষকতা করেন।
১০ই এপ্রিল ২০১৪-এ, আলবেনিয়ার সংসদ পিপলস অ্যাডভোকেটের কার্যালয়ের তিন কমিশনারের একজন হিসেবে তিন বছরের মেয়াদে জোনাজকে নিয়োগ দেয়। এপ্রিল ২০১৭ সাল পর্যন্ত তিনি আর্বেন শেকেম্বী ও এরমির কাপেদানির পাশাপাশি এই দায়িত্ব পালন করেন।
২২ই মে, ২০১৭-এ, জোনাজকে বিচার মন্ত্রণালয়ের উপমন্ত্রী পদে নিযুক্ত করা হয়।
আগস্ট ২০১৭-এ, প্রধানমন্ত্রী ইদি রামা ঘোষণা করেন যে তিনি বিচার মন্ত্রণালয়ের মন্ত্রী হিসাবে জোনাজকে নিয়োগ করছেন।
জানোজ আলবেনিয়া সমাজতান্ত্রিক পার্টি-এর একজন সদস্য।
তিনি ইরিভেলিন জোনাজকে বিবাহ করেছেন। তাদের একটি পুত্র সন্তান রয়েছে।
নাইনা ইয়েলৎসিনা

নাইনা ইয়োসিফোভনা ইয়েলৎসিনা (, জন্ম ১৪ মার্চ ১৯৩২) হলেন রাশিয়ার প্রথম ফার্স্ট লেডি।
নাইনা জন্মেছিলেন ১৯৩২ সালে, সোভিয়েত ইউনিয়নের ওরেনবার্গ অঞ্চলে। ১৯৫৫ সালে সোভিয়েত ইউনিয়নের উরাল পলিটেকনিক ইন্সটিটিউটের নির্মাণবিদ্যা ফ্যাকাল্টি থেকে স্নাতক হবার পর তিনি সোভিয়েত ইউনিয়নের সভার্দলোভস্ক ইন্সটিটিউটের বিভিন্ন প্রকল্পে কাজ করেন। তিনি ১৯৫৫ সালে বরিস ইয়েলৎসিনের সাথে বিবাহ বন্ধনে আবদ্ধ হন, যার সাথে তার পরিচয় ঘটেছিল উরাল পলিটেকনিক ইন্সটিটিউটে। ১৯৫৭ ও ১৯৬০ সালে তাদের ইয়েলিনা ও তাতিয়ানা নামের দুই কন্যাসন্তানের জন্ম হয়।
নাইনা ইয়েলৎসিনা জনসম্মুখে খুব কম দেখা যেত। তিনি তার স্বামী বরিস ইয়েলৎসিনের সাথে ১৯৯৭ সালে সুইডেন ও ফিনল্যান্ড এবং ১৯৯৯ সালে চীন সফর করেছিলেন।
নাইনা ইয়েলৎসিনা তার স্বামী বরিস ইয়েলৎসিনের রাজনৈতিক কাজে হস্তক্ষেপ না করলেও ১৯৯৬ সালে তার স্বামীর নির্বাচনী প্রচারণায় অংশ নিয়েছিলেন। তিনি ভোটারদের কাছে যেয়ে বরিস ইয়েলৎসিনের পক্ষে ভোট চেয়েছিলেন এবং সংবাদমাধ্যমে সাক্ষাৎকার প্রদান করেছিলেন। ২০০৭ সালের এপ্রিল মাসে বরিস ইয়েলৎসিন মারা গেলে তাকে বরিস ইয়েলৎসিনের শেষকৃত্য অনুষ্ঠানে শোকার্ত অবস্থায় দেখা গিয়েছিল।
২০১৭ সালে নাইনা ইয়েলৎসিনা তার স্মৃতিকথামূলক গ্রন্থ ইয়েলৎসিন কেন্দ্র ও মস্কোতে উপস্থাপন করেন।
ট্যানিয়া বার

ট্যানিয়া বার হলেন একজন ব্রিটিশ অভিনেত্রী ও ইউটিউব ব্যক্তিত্ব।
ট্যানিয়া জন্মেছেন যুক্তরাজ্যের নরউইচে। পড়েছেন নরফোকের লং স্ট্রাটন উচ্চ বিদ্যালয় এবং নটরডেম উচ্চ বিদ্যালয়ে।
২০০৯ সালে জ্যারল্ডে চাকরিরত অবস্থায় তিনি নিজের ইউটিউব চ্যানেল খোলেন এবং তার ননদ মেকাপশিল্পী সামান্থা চাপম্যান থেকে পরামর্শ নিয়ে ইউটিউবে মেকাপ সম্পর্কিত ভিডিও প্রকাশ করেন। প্রথমদিকে তিনি শুধু মেকাপ সম্পর্কিত ভিডিও প্রকাশ করলেও পরবর্তীতে তিনি ফ্যাশন, স্টাইল ও বেকিং সম্পর্কিত ভিডিও প্রকাশ করেন। তিনি জো সাগ, লুইসে পেন্টল্যান্ড, অ্যালফি ডেয়েস, টাইলর ওকলের মত ইউটিউব ব্যক্তিত্বদের সাথে কাজ করেছেন। তিনি "গ্ল্যামার" সাময়িকীর ২০১৫ সালের ডিসেম্বর ও "স্টাইলিস্ট" সাময়িকীর ২০১৬ সালের নভেম্বর সংখ্যার প্রচ্ছদে তার ছবি রাখা হয়েছিল। ২০১৪ সালে তিনি নিজের নামে 'ট্যানিয়া বার কসমেটিক্স' বাজারে আনেন।
তিনি নৈপথ্য লেখকের সহায়তায় তিনটি বই রচনা করেছেন। তার বইগুলো হল:
ট্যানিয়া ২০১৭ সালে "ডিসকানেক্ট" শিরোনানের একটি স্বল্পদৈর্ঘ্য চলচ্চিত্রে অভিনয়ের মাধ্যমে অভিনয়জগতে পা রাখেন। ২০১৮ সালের মে মাসে জুডি আপটনের "কনফিডেন্স" মঞ্চনাটকের মুখ্যচরিত্র 'এলা' তে অভিনয়ের মাধ্যমে তিনি মঞ্চজগতে পা রাখেন।
২০০৭ সালে ইউটিউব ব্যক্তিত্ব জিম চাপম্যানের সাথে তার পরিচয় হয়। ২০১২ সালের ডিসেম্বরে তাদের বাগদান সম্পন্ন হয়। ২০১৫ সালে তারা বিবাহবন্ধনে আবদ্ধ হন। ২০১৯ সালের ১২ মার্চ ইনস্টাগ্রামে ট্যানিয়া বার জানান যে মার্ক চাপম্যান ও তিনি আলাদা হবার সিদ্ধান্ত নিয়েছেন।
ইনা জুপা

ইনা জুপা (জন্ম ২০ই জুন ১৯৮৭) হচ্ছেন একজন আলবেনীয় রাষ্ট্রবিজ্ঞানী। যিনি আলবেনীয় সমাজের গণতন্ত্র এবং মূল্যের উপর গবেষণা করেছেন।
তিনি তিরানা বিশ্ববিদ্যালয়ের সমন্বয়ে রোম সাপিয়েনজা বিশ্ববিদ্যালয়-এ রাজনৈতিক যোগাযোগে মাস্টার্স করেছেন। তিনি রাজনীতিতে মাস্টার্স এবং তিরানা বিশ্ববিদ্যালয়ে রাজনীতি ও শাসন তত্বে স্নাতক করেছেন। 
বর্তমানে, তিনি তিরানা বিশ্ববিদ্যালয়ে রাজনৈতিক বিজ্ঞান বিভাগ এবং আন্তর্জাতিক সম্পর্ক বিভাগের লেকচারার। তিনি কিছু সরকারি ও বেসরকারি বিশ্ববিদ্যালয়েও শিক্ষকতা করেন। সেখানে তিনি ছাত্রদের ডীন এবং ক্যায়িরার অফিসের ব্যবস্থাপক হিসেবেও কাজ করেন। কাজের নানা অভিজ্ঞতা নিয়ে তিনি বিভিন্ন জাতীয় এবং আন্তর্জাতিক প্রকল্প, পাশাপাশি রাষ্ট্র বিভাগের সঙ্গে কাজ করেন। তার গবেষণার বিষয়বস্তু হচ্ছে ইউরোপীয় ইন্টিগ্রেশন, আলবেনীয় সমাজের মান, গণতন্ত্রীকরণ প্রক্রিয়া, আন্তর্জাতিক সম্পর্ক তত্ত্ব, পন্থা এবং বিরোধের মডেলগুলি, সংক্রমণের চ্যালেঞ্জ সম্পর্কিত বিষয়গুলি।
তিনি মাঠ পর্যায়ে গবেষণা পরিচালনা করেছেন বাস্তবতা পরিমাপের জন্য এবং সামাজিক বিজ্ঞান পদ্ধতি অনুযায়ী বিকাশ সাধন করেছেন। তিনি জাতীয় ও আন্তর্জাতিক সম্মেলনে অংশগ্রহণ করেছেন এবং দেশে ও বিদেশে খ্যাতনামা বৈজ্ঞানিক জার্নালগুলিতে বৈজ্ঞানিক নিবন্ধ প্রকাশ করেছেন।
জুপা রাজনৈতিক জীবনে সক্রিয়, বর্তমানে আলবেনিয়ার ডেমোক্র্যাটিক পার্টির মূখপাত্র হিসেবে রয়েছেন, একই সাথে জাতীয় সমন্বয়কারী এবং আলবেনিয়ার ডেমোক্র্যাটিক পার্টির জাতীয় কাউন্সিলের সদস্য।
শারিফাহ জারেনা

শারিফাহ জারেনা হলেন ব্রুনাইয়ের একজন নারী বৈমানিক, যিনি ব্রুনাইয়ের প্রথম নারী বৈমানিক হিসেবে বাণিজ্যিক বিমানের মূল বৈমানিক হিসেবে দায়িত্ব পালন করেছেন।
শারিফাহ জারেনা ২০০৩ সালে যুক্তরাজ্যের ক্যাবায়ের ফ্লাইং স্কুল থেকে পাইলট ক্যাডেট হিসেবে শিক্ষাগ্রহণ সম্পন্ন করেন। ২০০৪ সালে তিনি যুক্তরাজ্যের লোগোনাইর এয়ারলাইন্সের সাথে দুই বছরের জন্য যুক্ত হন। এরপর তিনি ব্রুনাইয়ে ফিরে আসেন এবং দেশটির রয়্যাল ব্রুনেই এয়ারলাইন্সের বোয়িং ৭৬৭ উড়োজাহাজে ফার্স্ট অফিসার হিসেবে দায়িত্ব গ্রহণ করেন।
২০০৭ সালে তিনি সিনিয়র ফার্স্ট অফিসার ও ২০১২ সালে প্রধান বৈমানিক হিসেবে পদোন্নতি পান। তিনি ব্রুনেই এবং গোটা দক্ষিণ-পূর্ব এশিয়ার প্রথম নারী বৈমানিক হিসেবে কোনো বাণিজ্যিক বিমানের প্রধান বৈমানিক হিসেবে দায়িত্ব পালন করেন। তিনি সে সময়ে বলেছিলেন, "বৈমানিক পেশাটিকে মানুষজন সাধারণত পুরুষদের পেশা হিসেবে মনে করে থাকে। একজন নারী হিসেবে, একজন ব্রুনেইয়ীয় নারী হিসেবে এটা একটি বড় অর্জন। এটা নতুন প্রজন্মের নারীদের বলবে যে, তারা যা স্বপ্ন দেখবে, তারা তা অর্জন করতে পারবে।"
২০১৬ সালে তিনি একদল নারী বৈমানিক নিয়ে বিমান পরিচালনা করে ব্রুনেই থেকে ব্রুনেই থেকে সৌদি আরবে বিমান পরিবহন করে ইতিহাস সৃষ্টি করেছিলেন। এটি ছিল প্রথম বিমান যাত্রা, যেখানে বিমানের সব বৈমানিক ছিলেন নারী। তারা এমন সময়ে বিমান সৌদি আরবে নিয়ে গিয়েছিলেন, যখন সৌদি আরবের নারীদের ড্রাইভিং লাইসেন্স লাভের এখতিয়ার ছিল না। তারা ব্রুনেইয়ের জাতীয় দিবসে বিমানযাত্রা করেছিলেন। তিনি বৈমানিক ডিকে নাদিয়াহ পিজি খাশিয়েম ও সারিয়ানা নর্দিনকে সাথে নিয়ে বিমানযাত্রাটির নেতৃত্ব দিয়েছিলেন।
রোশনি নাদার

রোশনি নাদার মালহোত্রা এইচসিএল এন্টারপ্রাইজের নির্বাহী পরিচালক ও সিইও। তিনি এইচসিএলের প্রতিষ্ঠাতা, শিব নাদারের একমাত্র সন্তান। ২০১৭ সালে, তিনি ফোর্বস ওয়ার্ল্ডের ১০০ সবচেয়ে শক্তিশালী নারীর তালিকাতে ৫১ তম স্থান পেয়েছিলেন। 
রোশনি নাদার দিল্লিতে বড় হয়েছেন, তিনি বসন্ত ভ্যালি স্কুলে পড়াশোনা করেন এবং রেডিও / টিভি / ফিল্মে গুরুত্ব প্রদান সহ যোগাযোগের উপর নরথওয়েস্টার্ন বিশ্ববিদ্যালয় থেকে স্নাতক হন। তিনি কেলগ স্কুল অফ ম্যানেজমেন্টের সামাজিক উদ্যোগের ব্যবস্থাপনা ও কৌশল এর উপর গুরুত্ব প্রদান সহ ব্যাবসায় প্রশাসনে স্নাতকোত্তর হয়ে স্নাতক হন। এইচসিএলে যোগ দেওয়ার আগে তিনি প্রযোজক হিসেবে বিভিন্ন সংস্থায় কাজ করেছিলেন। এইচসিএলে যোগ দেয়ার এক বছরের মধ্যে তিনি এইচসিএল কর্পোরেশনের নির্বাহী পরিচালক ও প্রধান নির্বাহী কর্মকর্তা পদে উন্নীত হন। 
এইচসিএল কর্পোরেশনের সিইও হওয়ার আগে, রোশনি নাদার চেন্নাইয়ের শিবি নাসর ফাউন্ডেশনের ট্রাস্টি হিসাবে দায়িত্ব পালন করে আসছিলেন, যা চেন্নাইয়ে অ-লাভজনক শ্রী সিভাসুব্রামানিয়া নাদর কলেজের উপর ভিত্তি করে পরিচালিত । তিনি এইচসিএল গ্রুপের ব্র্যান্ড নির্মানেও জড়িত ছিলেন।
রোশনি নাদার একজন প্রশিক্ষণ প্রাপ্ত ধ্রুপদী সঙ্গীত শিল্পী। তিনি ২০১০ সালে শিখর মালহোত্রাকে বিয়ে করেন যিনি এইচসিএল হেলথ কেয়ারের ভাইস চেয়ারম্যান এবং তাদের দুই ছেলে আছে, আর্মান (জন্ম ২০১৩) এবং জাহান (জন্ম ২০১৭)।
সারিয়ানা নর্দিন

সারিয়ানা বিনতি নর্দিন হলেন ব্রুনাইয়ের একজন নারী বৈমানিক, যিনি ব্রুনাইয়ের জাতীয় পতাকাবাহী রয়্যাল ব্রুনেই এয়ারলাইন্সের প্রথম নারী বৈমানিক হিসেবে দায়িত্ব পালন করেছেন।
সারিয়ানা নর্দিন ১৯৭৬ সালে জন্মগ্রহ্ণ করেন। ১৯৯৯ সালে তিনি অস্ট্রেলিয়ায় বৈমানিক প্রশিক্ষণ লাভ করা শুরু করেন। ২০০৪ সালে তিনি বাণিজ্যিক ও অবাণিজ্যিক দুই ধরনের বিমান চালানোর লাইসেন্স লাভ করেন। ২০০৪ থেকে ২০০৬ পর্যন্ত তিনি লিভারপুল ও আইল অব ম্যানে বিমান পরিবহনের সাথে যুক্ত ছিলেন। ২০০৮ সালে ব্রুনেই নারী ফোরাম তাকে পুরস্কার প্রদান করে।
২০১৬ সালে তিনি ও ডিকে নাদিয়াহ পিজি খাশিয়েম বৈমানিক শারিফাহ জারেনার নেতৃত্বে ব্রুনেই থেকে সৌদি আরবে বিমান পরিবহন করেছিলেন। এটি ছিল প্রথম বিমান যাত্রা, যেখানে বিমানের সব বৈমানিক ছিলেন নারী। তারা এমন সময়ে সৌদি আরবে বিমানযাত্রা করেছিলেন, যখন সৌদি আরবের নারীদের ড্রাইভিং লাইসেন্স লাভের এখতিয়ার ছিল না। তারা ব্রুনেইয়ের জাতীয় দিবসে বিমানযাত্রা করেছিলেন।
রোজাইনা অ্যাডাম

রোজাইনা অ্যাডাম (জন্ম ১২ ডিসেম্বর ১৯৭৬) হচ্ছেন মালদ্বীপের একজন সংসদ সদস্য, যিনি সংসদে অ্যাডু মেদু নির্বাচনী এলাকাকে প্রতিনিধিত্ব করেছিলেন। ২রা জুন ২০১৪-এ রোজাইনা মালদ্বীপের ডেমোক্র্যাটিক পার্টি-এর (এমডিপি) সংসদীয় দলের উপ-নেতা হিসাবে নিযুক্ত হন। ১৭ তম পিপল'স মজলিসে তিনি থুলুসাধু নির্বাচনী এলাকাকে প্রতিনিধিত্ব করেন। তিনি ধীভেহি রায়থুঞ্জে পার্টি (ডিআরপি) এর উপ-নেতাদের একজন ছিলেন। তিনি বেশিরভাগ সময় শিশু এবং নারী অধিকার/উন্নয়ন বিষয়গুলিতে কাজ করার জন্য পরিচিত।
রোজাইনা ক্রাউলি-নেডল্যান্ডস, অস্ট্রেলিয়া থেকে মার্কেটিংয়ে মাস্টার্স ডিগ্রি অর্জন করেছেন। তিনি ম্যানেজমেন্ট ও মার্কেটিংয়ে ব্যাচেলর ডিগ্রী লাভ করেছেন এবং মাধ্যমিক বিদ্যালয়ে বিজ্ঞান ও গণিতের শিক্ষকতার সার্টিফিকেটও পেয়েছেন।
ধীভেহি রায়থুঞ্জে পার্টির (ডিআরপি) টিকেটে রোজাইনা কাফু এটোলের থুলুসদহু নির্বাচনী এলাকা প্রতিনিধিত্ব করে নির্বাচিত হন। নভেম্বর ২০১৩ সালে তিনি তার বিরোধী দল মালদ্বীপের ডেমোক্রেটিক পার্টিতে (এমডিপি) যোগদান করেন। রোজাইয়া ২৩ই এপ্রিল ২০১৩-এ দলের ডেপুটি নেতাদের একজন হিসেবে নিযুক্ত হন তিনি। তিনি ডিআরপির মহিলা শাখার সভাপতি ও সহ-সভাপতি ছিলেন। রোজাইনা ডিআরপির কাউন্সিল সদস্য ছিলেন। ১৮ই নভেম্বর ২০১৩-এ তিনি তার পদ থেকে পদত্যাগ করেন। এ ছাড়াও রোজাইনা এমডিপি গৌমী মজলিসেরও সদস্য ছিলেন।
রোজাইনা ১৭তম মজলিসের আলিফুসী আসনের সাবেক সংসদ সদস্য মোহাম্মদ নাসহিজকে বিবাহ করেছেন। তার দুই সন্তান রয়েছে: একটি মেয়ে, জাইনা নাশিজ, এবং একটি ছেলে, জেইন নাসিজ।
মালদ্বীপের ফার্স্ট লেডি

মালদ্বীপের ফার্স্ট লেডি শিরোনামটি দ্বারা মালদ্বীপের রাষ্ট্রপতির স্ত্রীকে বুঝায়। ফার্স্ট লেডি শিরোনামটি সরকার ও সরকারী প্রকাশনায় ব্যবহৃত হয়। দেশটির বর্তমান ফার্স্ট লেডি হচ্ছেন রাষ্ট্রপতি ইব্রাহিম মোহাম্মদ সলিহ-এর স্ত্রী ফাজনা আহমেদ, যিনি ১৭ই নভেম্বর, ২০১৮ সাল থেকে এই অবস্থান নিয়েছেন। আজ পর্যন্ত কেউ মালদ্বীপ এর ফার্স্ট জেন্টলম্যান হননি।
মালদ্বীপ ১৯৬৫ থেকে ১৯৬৮ সাল পর্যন্ত একটি সুলতানাত ছিল। রাষ্ট্রপতি "রাষ্ট্রের প্রধান" হিসেবে মালদ্বীপের দ্বিতীয় প্রজাতন্ত্র ১৯৬৮ সালে প্রতিষ্ঠিত হয়। মালদ্বীপের সেই ১৯৬৮ সাল থেকে ফার্স্ট লেডি পদটি প্রতিষ্ঠিত হয়েছে।
ক্রিস্টিনা বাওয়ারম্যান

ক্রিস্টিনা বাওয়ারম্যান হলেন ইতালিতে জন্ম নেওয়া একজ রন্ধনশিল্পী, যিনি রন্ধনশিল্পে অবদানের জন্য মিশলাঁ তারকা লাভ করেছেন।
ক্রিস্টিনা বাওয়ারম্যান ইতালির পশ্চিমাংশে অবস্থিত আপুলিয়া অঞ্চলে জন্মগ্রহণ করেন। তিনি প্রথমে বিদেশি ভাষা শিখেছিলেন ও আইন পড়েছিলেন। এরপর তিনি যুক্তরাষ্ট্রের টেক্সাসের অস্টিনে গ্রাফিক ডিজাইনার হিসেবে কাজ করতে যান। তিনি দুই বছর অস্টিনের টেক্সাস বিশ্ববিদ্যালয় ও ল্য কর্ডন ব্ল্যুতে রন্ধনশিল্প নিয়ে পড়াশোনা করেন।
২০০৬ সালে ইতালিতে ফেরার পর তিনি রোমের গ্লাস হোস্টারিয়া রেস্তোরাঁয় কর্মজীবন শুরু করেন। প্রথম তিন বছরে রেস্তোরাঁটি সংগ্রাম করেছিল। ক্রিস্টিনা বাওয়ারম্যান নিত্য নতুন খাবার উপস্থাপন করলেও স্থানীয়রা সে রেস্তোরাঁয় সপ্তাহান্ত ছাড়া যেত না এবং তার ঐতিহ্যবাহী খাবার অর্ডার করত। ২০১০ সালে রেস্তোরাঁটির সাথে তিনিও মিশলাঁ তারকা লাভ করেন। সে বছরে নারীদের মাঝে তিনিই শুধু মিশলাঁ তারকা লাভ করেছিলেন। মিশলাঁ তারকা জেতার পর রোমের তেস্তাচ্চিওতে রোমিও শেফ অ্যান্ড বেকার এবং গিউলিয়েত্তা পিজ্জেরিয়া নামের দুইটি রেস্তোরাঁ খুলেন।
২০১৭ সালে তিনি ২০ জন রন্ধনশিল্পীর একজন হিসেবে ৩২ তম শেফস ট্রিবিউট টু সিটিমিলসে রান্না করেছিলেন। বাওয়ারম্যান সান পেল্লেগ্রিনো ইয়ং ইতালিয়ান শেফ কম্পিটিশন ২০১৮ এ বিচারক হিসেবে দায়িত্ব পালন করেছেন।
মারিয়া আহমেদ দিদি

মারিয়া আহমেদ দিদি হচ্ছেন একজন মালদ্বীপের সংসদ সদস্য এবং একজন নারী অধিকার কর্মী। তিনি যুক্তরাজ্য থেকে তার আইন ডিগ্রী অর্জন করেন এবং মালদ্বীপের প্রথম যোগ্যতাসম্পন্ন মহিলা আইনজীবী হন। নভেম্বরে ২০০৫-এ তিনি একজন সংসদ সদস্য নির্বাচিত হন, কিন্তু বিরোধী দলের সাথে যোগ দেন। তিনি মার্চ ২০০৮ থেকে ২০১১ সাল পর্যন্ত মালদ্বীপের ডেমোক্রেটিক পার্টির সভাপতি ছিলেন।
মে ২০০৯ থেকে নভেম্বর ২০১৮ পর্যন্ত তিনি মাচ্চানগোলহী উত্তর নির্বাচনী এলাকা থেকে চারবারের মজলিস সদস্য ছিলেন।
প্রেসিডেন্ট ইব্রাহিম মোহাম্মদ সলিহ কর্তৃক নিয়োগের পর ১৭ই নভেম্বর ২০১৮ সালে তিনি মালদ্বীপের প্রথম মহিলা প্রতিরক্ষামন্ত্রী হন। ১৮ই নভেম্বর ২০১৮-এ মারিয়া আহমেদ দিদি মালদ্বীপের জাতীয় প্রতিরক্ষা বাহিনীর সদস্যদের সাথে নতুন প্রতিরক্ষা মন্ত্রী হিসাবে তার প্রথম সরকারি বৈঠক করেন।
মার্চ ২০০৬-এ, গভীর রাতের বেলায় তার বাড়ি থেকে একজন মহিলা অধিকার কর্মীকে পুলিশ গ্রেফতার করলে তার প্রতিক্রিয়ায়, দিদি মালদ্বীপের প্রথম নারী অধিকার সমাবেশ সংগঠিত করেন। তার প্রচেষ্টার বিরোধীরা তার দিকে তেলের ব্যাগ ছুড়ে মারে এবং রাস্তা থেকে তার মোটরবাইক নিয়ে চলে যায়, কিন্তু সমাবেশ পরিকল্পনা অনুযায়ী চলেছিল। ২০০৭-এ তিনি আন্তর্জাতিক সাহসী নারী পুরস্কার লাভ করেন।
২০১২ সালের ফেব্রুয়ারিতে সাবেক রাষ্ট্রপতি মোহাম্মদ নাশিদের বিতর্কিত বহিষ্কারের প্রতিবাদ করলে তাকে মারধর করে গ্রেফতার করা হয়। তিনি যখন একটি দোকানে ছিলেন, তার মুখের মধ্যে আঘাত করা হয় এবং তাকে দূরে টেনে নিয়ে আসা হয়। দায়িত্বপ্রাপ্ত কর্মকর্তা হামলার অভিযোগে অভিযুক্ত হন।
এক সাক্ষাৎকারে তিনি বলেন, মালদ্বীপের উপর ভারত আক্রমণ করতে পারে যা মালদিভিয়ানদের মধ্যে বিতর্কের সৃষ্টি করে, লোকেরা তার পদত্যাগ দাবি করেছিল।
ন্যান্সি ওকস

ন্যান্সি ওকস হলেন একজন মার্কিন রন্ধনশিল্পী, যিনি যুক্তরাষ্ট্রের ক্যালিফোর্নিয়ার সান ফ্রান্সিসকোতে অবস্থিত বৌলেভার্দ রেস্তোঁরার প্রধান রন্ধনশিল্পী। তিনি ২০০১ সালে অনন্যসাধারণ রন্ধনশিল্পী বিভাগে জেমস বেয়ার্ড ফাউন্ডেশন পুরস্কার লাভ করেছিলেন।
ন্যান্সি ওকস সান ফ্রান্সিসকোর রিচমন্ড জেলার ম্যাড হ্যাটার রেস্তোরাঁয় কর্মজীবন শুরু করেন। তিনি নিজের রেস্তোরাঁ খোলার জন্য চাকরি ছেড়ে দেন। ১৯৮৯ সালে তিনি ল্য'অ্যাভিনিউ নামে তার নিজস্ব রেস্তোরাঁ খোলেন। রেস্তোরাঁটি ১৯৯৩ সালে বন্ধ হয়ে গেলেও রেস্তোরাঁটিকে নগরীর রন্ধনশিল্পে পরিবর্তন আনা একটি রেস্তোরাঁ বলে অভিহিত করা হয়েছিল।
তিনি এরপর বৌলেভার্দ নামে দ্বিতীয় রেস্তোরাঁ খোলেন। এটি এমন একটি ভবনে বিদ্যমান, যেটি ১৯০৬ সালে সান ফ্রান্সিসকো শহরে ঘটে যাওয়া ভূমিকম্প থেকে নিষ্কৃতি পাওয়া একমাত্র ভবন।
১৯৯৫ সাল থেকে ২০০০ সাল পর্যন্ত 
১৯৯৬ সাল বাদে প্রতিবারই তিনি জেমস বিয়ার্ড ফাউন্ডেশন পুরস্কারের জন্য মনোনীত হয়েছিলেন এবং ২০০১ সালে অনন্যসাধারণ রন্ধনশিল্পী বিভাগে রন্ধনশিল্পের অস্কার বলে পরিচিত জেমস বেয়ার্ড ফাউন্ডেশন পুরস্কার লাভ করেন। 
তার বৌলেভার্দ রেস্তোরাঁ টানা আট বার মনোনয়ন লাভের পর ২০১২ সালে সেরা রেস্তোরাঁ বিভাগে জেমস বেয়ার্ড ফাউন্ডেশন পুরস্কার লাভ করে।
তিনি এইডলস সসেজ কোম্পানির মালিক ও রন্ধনশিল্প সম্পর্কিত পুস্তক লেখক ব্রুস এইডলসের সাথে বিবাহবন্ধনে আবদ্ধ হয়েছেন।
মরিয়ম শাকিলা

মরিয়ম শাকিলা হচ্ছেন একজন মালদিভিয়ান চিকিৎসক, ব্যবসায়ী, স্বাস্থ্য ও পরিবার মন্ত্রী এবং পরিবেশ ও শক্তি মন্ত্রী।
মরিয়ম শাকিলা ২০১২ সালের মে মাসে রাষ্ট্রপতি মোহাম্মদ ওয়াহিদ হাসান কর্তৃক পরিবেশ ও শক্তি মন্ত্রী নিযুক্ত হন। ২০১৩ সালে যখন তিনি মালদ্বীপের ভারপ্রাপ্ত পররাষ্ট্রমন্ত্রী ছিলেন কানাডিয়ান পররাষ্ট্রমন্ত্রী জন বায়ার্ডের সঙ্গে তিনি একটি ছোটখাটো কূটনৈতিক দ্বন্দ্বে জড়ান যখন তিনি নিউইয়র্কে কমনওয়েলথ মিনিস্টারিয়াল অ্যাকশন গ্রুপের বাইরে মালদ্বীপের বিদ্রোহিদের সাথে জন বায়ার্ডের মিলিত হওয়ার একটি ছবি তুলেছিলেন। জন বায়ার্ড মালদ্বীপের বিরুদ্ধে পক্ষপাতদুষ্ট থাকায় শাকিলা তাকে অভিযুক্ত করেন। 
তিনি স্বাস্থ্যমন্ত্রীর পদে থাকাকালে হাসপাতালে একজন সৈনিকের মৃত্যু, এইচআইভি পজিটিভ রক্তের সংক্রমন এবং একজন সিজারের রোগীকে চিকিৎসায় বাধা দেওয়া সহ কতগুলো কেলেঙ্কারির ঘটনা ঘটেছিল। এই কেলেঙ্কারীতে তার পদত্যাগের আহ্বান করা হয়। তাকে দায়িত্ব থেকে অব্যহতি দেওয়া হয়। তিনি বলেন, মন্ত্রণালয় থেকে তাকে অপসারণের কারণ ছিল মালদ্বীপের স্বাস্থ্যসেবা খাতে দুর্নীতির সাথে জড়িত ব্যক্তিদের দ্বারা ষড়যন্ত্র। তিনি একাধিক মৃত্যুর হুমকি প্রাপ্তির রিপোর্ট করেছিলেন।
তিনি সিমডি গ্রুপ অব কোম্পানির শেয়ারহোল্ডার এবং এটির প্রধান নির্বাহী কর্মকর্তা। তিনি কবিতার একটি বই লিখেছিলেন যেটির নাম ছিল "হোপ ব্যায়ন্ড শ্যাডো অফ পেইন"।
কোয়েন লিউ

কোয়েন লিউ হলেন একজন মালয়েশীয় রন্ধনশিল্পী, যিনি ফ্রান্সের প্যারিসের পের্টিনেন্স রেস্তোরাঁয় কর্মরত আছেন। ২০১৮ সালে তিনি প্রথম মালয়েশীয় নারী হিসেবে মিশলাঁ তারকা লাভ করেন।
কোয়েন লিউ জন্মেছেন মালয়েশিয়ার ইপোহ প্রদেশে। তিনি বেড়ে উঠেছেন মালয়েশিয়াতেই।
তিনি অস্ট্রেলিয়া ও থাইল্যান্ডের ল্য কর্ডন ব্ল্যু থেকে রন্ধনশিল্প সম্পর্কে জ্ঞান আহরণ করেন। তিনি প্যারিসের একোলে ন্যাশিওনালে সুপেরিয়েউরে ডি প্যাটিসেরি থেকে ফরাসি পেস্ট্রি সম্পর্কে জ্ঞানলাভ করেছিলেন।
কোয়েন লিউ এন্টার্ন শেফ হিসেবে প্যারিসের অ্যান্তনি রেস্তোরাঁয় যোগ দেন। এরপর তিনি সিঙ্গাপুরের ল্য সেন্ট জুলিয়েন রেস্তোরাঁয় রন্ধনশিল্পী হিসেবে যোগ দেন। তিনি অস্ট্রেলিয়া, থাইল্যান্ড, সিঙ্গাপুর ও ফ্রান্সের বিভিন্ন রেস্তোরাঁয় কাজ করেছেন।
২০১৭ সালের মার্চে তিনি তার স্বামী র‍্যুনোসুকে নাইতোর সাথে প্যারিসে পের্টিনেন্স রেস্তোরাঁ নামে একটি রেস্তোরাঁ খোলেন। রেস্তোরাঁ লিউ ও নাইতোর যৌথ মালিকানায় প্রতিষ্ঠিত। রেস্তোরাঁটি প্রাচীন ফরাসি ও জাপানি রান্নার সংমিশ্রণে তৈরি খাদ্যদ্রব্য তৈরি করে থাকে। ২০১৮ সালে তিনি ৫৭ জন রন্ধনশিল্পীর সাথে মিশলাঁ তারকা লাভ করেন। মাত্র দুজন নারী ২০১৮ সালে মিশলাঁ তারকা লাভ করেছিলেন ; তন্মধ্যে তিনি ছিলেন অন্যতম।
তিনি রন্ধনশিল্পী র‍্যুনোসুকে নাইতোর সাথে বিবাহবন্ধনে আবদ্ধ হয়েছেন।
চামেরী ভবন

চামেরী ভবন (চামেরী হাউস, চামেলী ভবন, চামেলি হাউজ ইত্যাদি নামেও পরিচিত) ঢাকায় অবস্থিত একটি ঐতিহাসিক ঔপনিবেশিক ভবন। বর্তমানে ভবনটি এশিয়া ও প্রশান্ত মহাসাগরীয় অঞ্চলের সমন্বিত পল্লী উন্নয়ন কেন্দ্র-এর সদরদপ্তর হিসেবে ব্যবহৃত হচ্ছে।
চামেরী ভবন ১৯২০ সালে ব্রিটিশ রাজের সময় নির্মিত হয়। ভবনটি হাইকোর্ট ভবনের উল্টাদিকে অবস্থিত। ভবনটি সেই সময়ে ঢাকায় কর্মরত ইংরেজ অবিবাহিত কর্মকর্তাদের জন্য আবাসস্থল হিসেবে নির্মিত হয়েছিল। পরে ঢাকা বিশ্ববিদ্যালয় স্থাপিত হলে, রমনা এলাকার সব ভবন বিশ্ববিদ্যালয়ের কাছে হস্তান্তর করা হয়। তখন এটি বিশ্ববিদ্যালয়ের বাংলো অধ্যাপকদের বাসস্থান হিসেবে ব্যবহৃত হয়। ১৯২৯ সালে মুসলিম হলের কয়েকজন আবাসিক ছাত্রকে বাংলোটি বরাদ্ধ দেয়া হয়। ১৯৩৮ সালে এটিকে ঢাকা বিশ্ববিদ্যালয়ের ছাত্রীদের হল হিসাবে নির্ধারণ করা হয়, ১৯৫৭ সালে রোকেয়া হল নির্মাণের আগ পর্যন্ত এটি ছাত্রী নিবাস ছিল। এরপর ভবনটি সরকারের তত্বাবধানে চলে যায়। পাকিস্তান আমল ও বাংলাদেশ স্বাধীন হবার পর কিছুসময় এটি বাংলাদেশ সরকারী কর্ম কমিশনের সদরদপ্তর হিসেবে ব্যবহৃত হয়। ১৯৮৫ সালে ভবনটি এশিয়া ও প্রশান্ত মহাসাগরীয় অঞ্চলের সমন্বিত পল্লী উন্নয়ন কেন্দ্র-এর কাছে হস্তান্তর করা হয় এবং তখন থেকে ভবনটি “সিরডাপ ভবন” হিসেবে পরিচিত হয়ে আসছে।
অ্যাঞ্জেলিনে মুরিমিরোয়া

অ্যাঞ্জেলিনে মুরিমিরোয়া হলেন জিম্বাবুয়ের একজন নারীবাদী, যিনি আফ্রিকায় নারী শিক্ষার প্রসারে কাজ করে চলা ক্যামফেডের এক্সিকিউটিভ ডিরেক্টর হিসেবে কর্মরত আছেন। ২০১৭ সালে তিনি "বিবিসি ১০০ নারী" র তালিকায় স্থান পেয়েছিলেন।
অ্যাঞ্জেলিনে মুরিমিরোয়া বেড়ে উঠেছেন জিম্বাবুয়ের ডেনহেরেতে। নব্বইয়ের দশকে তিনি মাধ্যমিক বিদ্যালয়ে পড়াকালীন সময়ে ক্যামফেড থেকে শিক্ষার জন্য অর্থ সহায়তা ছাড়াও স্কুল ইউনিফরম, জুতা ও স্কুলের জন্য প্রয়োজনীয় জিনিসপত্র লাভ করেন।
ক্যামফেডের আফ্রিকা বিভাগের এক্সিকিউটিভ ডিরেক্টর হবার আগে তিনি পশ্চিম
ও পূর্ব আফ্রিকা অঞ্চলে ক্যামফেডের এক্সিকিউটিভ ডিরেক্টর হিসেবে দায়িত্ব পালন করেছেন। ১৯৯৮ সালে তিনি ক্যামফেড অ্যালুমনাই অ্যাসোসিয়েশন প্রতিষ্ঠা করেন। প্রথম দিকে অল্পসংখ্যক সদস্য থাকলেও ২০১২ সালে আফ্রিকার পাঁচটি দেশের ১৭,০০০ সদস্য এই নেটওয়ার্কের সাথে যুক্ত ছিল। ২০১৭ সালে ক্যামফেড অ্যালুমনাই নেটওয়ার্কে সদস্য সংখ্যা এক লাখ অতিক্রম করে। ২০০৬ সালে তিনি উইমেন্স ওয়ার্ল্ড সামিট ফাউন্ডেশন থেকে উইমেন্স ক্রিয়েটিভিটি ইন রুরাল লাইফ প্রাইজ লাভ করেন। ২০০৯ সালে তার
জীবন কাহিনি "হাফ দ্য স্কাই" পুস্তকে বর্ণিত হয়েছিল ; পুস্তকটি রচনা করেছেন পুলিৎজার পুরস্কারবিজয়ী দম্পতি শেরিল উডান ও নিকোলাস ক্রিস্টফ।
২০১৬ সালে ক্যামফেডের একটি অনুষ্ঠানে তিনি যোগ দিয়েছিলেন যেখানে অস্ট্রেলিয়ার সাবেক প্রধানমন্ত্রী জুলিয়া গিলার্ড ক্যামফেডের অভিভাবক হিসেবে নিযুক্ত হয়েছিলেন। ২০১৭ সালে তিনি ক্লারা লায়নেল ফাউন্ডেশন কর্তৃক ডায়মন্ড বল অনার্স পুরস্কার লাভ করেন। এছাড়া, ২০১৭ সালে তিনি "বিবিসি ১০০ নারী" র তালিকায় স্থান পেয়েছিলেন।
মালাভিকা হারিটা

মালাভিকা ১৯৮২ সালে ইন্ডিয়ান ইনস্টিটিউট অফ ম্যানেজমেন্ট ব্যাঙ্গালোর থেকে স্নাতকোত্তর সম্পন্ন করেন। 
মালভিকা এইচএমটি ওয়াচেসের বিজ্ঞাপন ও বিক্রয় প্রচার অনুষ্ঠানে তার পেশাগত কর্মজীবন শুরু করেন এবং মুদ্রা কমিউনিকেশনস এ কাজ করার পর ১৯৯৩ সালে সাচিতে যোগ দেন। তিনি ভারতের ব্যবস্থাপনা ও যোগাযোগের উপর বিভিন্ন স্নাতকোত্তর ইনস্টিটিউটগুলিতে বিজ্ঞাপন ও ব্র্যান্ড ব্যাবস্থাপনার শিক্ষাও দেন। 
মালভিকা প্রথম মহিলা হিসাবে আইআইএম ব্যাঙ্গালুরু কর্তৃক বিশিষ্ট অ্যালামনি পুরস্কারে ভূষিত হয়েছিলেন । তিনি বিশ্বায়নের উপর লন্ডন স্কুল অব ইকনোমিক্স এ লর্ড মেঘনাদ দেসাই এর অধীনে, বিশেষ কার্যক্রমের জন্য ব্রিটিশ সরকার কর্তৃক নির্বাচিত অন্যতম প্রথম গুরুকুল চেভেনিং মেধাবৃত্তি প্রাপ্ত ছিলেন।
গ্রাম আদালত

বাংলাদেশে বিচার ব্যবস্থার সর্বনিম্ন স্তর হচ্ছে গ্রাম আদালত। গ্রামাঞ্চলের কিছু কিছু মামলার নিষ্পত্তি এবং তৎসর্ম্পকীয় বিষয়াবলীর বিচার সহজলভ্য করার উদ্দেশো গ্রাম আদালত অধ্যাদেশ, ১৯৭৬ এর আওয়তায় গঠিত একটি স্থানীয় মীমাংসামুলক তথা সালিশি আদালত। 
গ্রাম আদালত আইন, ২০০৬ আইনের ধারা ৫ অনুযায়ী একজন ইউনিয়ন পরিষদ চেয়ারম্যান এবং উভয়পক্ষ কর্তৃক মনোনীত দুইজন করিয়া মোট পাঁচজন সদস্য লইয়া গ্রাম আদালত গঠিত হয়। তবে প্রত্যেক পক্ষ কর্তৃক মনোনীত দুইজন সদস্যের মধ্যে একজন সদস্যকে সংশ্লিষ্ট ইউনিয়ন পরিষদের সদস্য হইতে হয়।
গ্রাম আদালত ‘গ্রাম আদালত আইন, ২০০৬’ এর তফসিলের প্রথম অংশে বর্ণিত ফৌজদারী অপরাধসমূহের ক্ষেত্রে কোন ব্যক্তিকে কেবলমাত্র অনধিক ৩০০০০০৳/ (তিন লক্ষ) টাকা ক্ষতিপূরণ প্রদানের আদেশ প্রদান করিতে পারে৷
ফৌজদারি মামলার ক্ষেত্রে: অভিযুক্ত ব্যক্তি যদি পূর্বে অন্য কোন আদালত কর্তৃক কোন আদালত গ্রাহ্য অপরাধে দোষী সাব্যস্ত হয়ে থাকে। ও দেওয়ানি মামলার ক্ষেত্রে: ক) যখন কোন অপ্রাপ্ত বয়স্কের স্বার্থ জড়িত থাকে, খ) বিবাদের পক্ষগণের মধ্যে বিদ্যমান কলহের ব্যাপারে কোন সালিশের ব্যবস্থা (সালিশি চুক্তি) করা হয়ে থাকলে, গ) মামলায় সরকার বা স্থানীয় কর্তৃপক্ষ বা কার্যরত কোন সরকারি কর্মচারী হয়ে থাকলে এবং ঘ) কোন অপ্রকৃতিস্থ ব্যক্তির বিরুদ্ধে গ্রাম আদালতে কোন মামলা দায়ের করা যায় না।